71.3K views 05:17\n72.4K viewsedited 07:11\nАдлия вазирлиги қабристонларни ташкил этиш, сақлаш ва улардан фойдаланиш соҳасида ҳуқуқни қўллаш амалиётини ўрганди.\n👉 аксарият қабристонлар ҳудудида қуруқ ўт, барг, шох-шаббалар ёқиш, қишлоқ хўжалиги экинларини экиш ва ўстириш, уй ҳайвонларини боқиш ва бошқа шу каби санитария қоидаларига зид ҳолатлар мавжуд;\n👉 кўплаб қабристонларнинг кадастр ҳужжатлари мавжуд эмас. Натижада, санитария муҳофаза зоналарида ноқонуний равишда турар ва нотурар жой объектлари қурилган;\n👉 мингдан ортиқ қабристонда хайр-эҳсонларни йиғиш, ҳисобга олиш ва улардан мақсадли фойдаланиш тартибларига риоя қилинмаган.\n62.3K views 09:35\nҲукумат қарори билан Умумий ўрта таълим тўғрисида давлат намунасидаги расмий ҳужжатларни бериш тартиби тўғрисидаги низом тасдиқланди (2019 йил 13 май, 393-сон).\nНизомга мувофиқ, аттестат ва сертификатларни битирувчиларга топшириш қуйидаги босқичларда амалга оширилади:\n👉 ҳар йили 10 июнга қадар битирувчиларнинг баҳолари, ўқув-тарбия жараёни билан боғлиқ ҳужжатлар (синф журнали, баҳолар табели) ўрганилиб, аттестат ва сертификат билан тақдирланадиган битирувчилар рўйхати шакллантирилади ҳамда педагогик кенгашга тақдим этилади;\n👉 педагогик кенгаш ҳар йили 15 июнга қадар битирувчиларни аттестат ва сертификат билан тақдирлаш тўғрисида қарор қабул қилади;\n👉 битирувчиларга аттестат ва сертификат ҳар йили 20 июнга қадар тантанали равишда топширилади.\nЭслатиб ўтамиз, психик ривожланишида нуқсони бўлган болалар учун ихтисослаштирилган мактаб (мактаб-интернат)ни тамомлаганлик тўғрисидаги сертификат берилади.\n79.4K viewsedited 13:28\nИстеъмол кредитлари ва қарзларининг тўлиқ қийматини ҳисоблаш тартиби Адлия вазирлигида давлат рўйхатидан ўтказилди (рўйхат рақами 905-5, 14.05.2019 й.)\nУшбу тартиб истеъмолчиларга берилган истеъмол кредитлари ва қарзларнинг тўлиқ қийматини ҳисоблаш тартибини белгилайди.\n✅ Кредит ёки қарзнинг тўлиқ қийматини ҳисоблаб чиқишда қарз олувчининг қуйидаги тўловлари ҳисобга олинади:\n👉 асосий қарз ва фоизлар бўйича тўловлар;\n👉 банк фойдасига амалга ошириладиган тўловлар – агар бундай тўловлар шартнома шартларига мувофиқ қарз олувчининг мажбуриятларига кирса;\n👉 учинчи шахслар фойдасига амалга ошириладиган тўловлар, агар бундай тўловлар шартнома шартларига мувофиқ қарз олувчининг мажбуриятларига кирса.\n✅ Банклар қуйидаги ҳолларда кредит ёки қарзнинг тўлиқ қийматини ҳисоблаб чиқишлари шарт:\n👉 шартнома тузилганда;\n👉 кредит ёки қарз олиш истагини билдирган қарз олувчиларга кредит ёки қарз олиш шартлари ҳақидаги маълумотларни тақдим этиш вақтида.\nБанклар ўзларининг расмий веб сай-сайтларида потенциал қарз олувчиларга кредит ёки қарзнинг тўлиқ қийматини мустақил ҳисоблаб чиқиш имкониятини яратиб беришлари лозим.\nШунингдек, банклар оммавий ахборот воситалари орқали кредит ёки қарз тўғрисидаги маълумотларни эълон қилганларида, ушбу эълонда банкка мурожаат этгилганида мижозларга кредит ёки қарз олиш билан боғлиқ кредит ёки қарзнинг тўлиқ қийматини ҳисоблаб берилиши ҳақида ахборот беришлари керак.\n70.4K viewsedited 14:56\nЎзбекистон Республикаси Инвестиция дастурини шакллантириш ва амалга оширишнинг сифат жиҳатидан янги тизимига ўтиш чора-тадбирлари тўғрисидаги Президент Фармони қабул қилинди (ПФ–5717, 14.05.2019 й.)\nҲукумат томонидан “Инвестиция лойиҳаларини амалга оширишни назорат ва мониторинг қилиш” автоматлаштирилган ахборот тизими жорий этилади.\nҚарор билан Ўзбекистон Республикасида инвестиция фаолиятини янада такомиллаштиришнинг “Йўл харитаси” тасдиқланди.\n“Йўл харитаси” доирасида Инвестиция дастурларини шакллантириш тартиби тўғрисидаги низом янги таҳрирда ишлаб чиқилади.\n70.4K viewsedited 05:04\nТадбиркорлик фаолиятини қўллаб-қувватлаш ва ҳимоя қилиш тизимини тубдан такомиллаштириш чора-тадбирлари тўғрисида Президент Фармони...\n72.3K views 07:35\nҲуқуқий ахборот энди лотин алифбосида!\nЭнди каналимизда бериб борилаётган маълумотларни лотин алифбосида хам ўқишингиз мумкин. Бунинг учун «Ҳуқуқий ахборот» каналининг лотин алифбосидаги версияси ишга туширилди.\nКаналга қуйидаги ҳавола орқали уланишингиз мумкин: https://t.me/huquqiyaxborot_lotin\nHuquqiy axborot endi lotin alifbosida!\nHurmatli kanalimiz aʼzolari!\nEndi kanalimizda berib borilayotgan maʼlumotlarni lotin alifbosida xam oʻqishingiz mumkin. Buning uchun “Huquqiy axborot” kanalining lotin alifbosidagi versiyasi ishga tushirildi.\nKanalga quyidagi havola orqali ulanishingiz mumkin: https://t.me/huquqiyaxborot_lotin\n72.3K views 08:58\nИшчи касблари бўйича дастлабки миллий чемпионат ўтказилади\nМеҳнат бозорида талаб юқори бўлган малакали кадрларни касбга тайёрлаш тизимини такомиллаштириш чора-тадбирлари тўғрисидаги Ҳукумат...\n65.3K views 11:28\nШу кунларда Россиянинг Санкт-Петербург шаҳрида анаънавий халқаро юридик форум ўтказилаяпти. Айни дақиқаларда мазкур форумда адлия вазири Р. Давлетов “Ўзбекистондаги инвестиция қонунчилиги” мавзусида маъруза қилмоқда.\nМаърузани онлайн кузатиш учун ушбу ҳаволага ўтинг\nВидео - Петербургский Международный Юридический Форум\n62.3K views 12:40\nЎзбекистонда ёзги Осиё ўйинларини ўтказишни ташкил этиш тўғрисида Ҳукумат қарори қабул қилинди (2019 йил 14 май, 401-сон).\nДастурга кўра, халқаро нуфузли мусобақаларни юқори савияда ўтказиш бўйича жамғарма ташкил этилади, Тошкент ва Самарқанд шаҳарларида Олимпия шаҳарчалари қурилади.\nЭслатиб ўтамиз, навбатдаги XIX ёзги Осиё ўйинлари 2022 йил Ханчоу шаҳрида (Хитой), XX ёзги Осиё ўйинлари 2026 йил Нагоя шаҳрида (Япония) бўлиб ўтиши белгиланган бўлиб, 2030 йил XXI ёзги Осиё ўйинлари ўтказилиши жойи белгиланмаганлиги сабабли Ўзбекистон даъвогар сифатида Осиё Олимпия Кенгашига буюртма бериш имкони мавжуд.\n66.3K views 14:08\n"Оилага ҳуқуқий ёрдам" акцияси ниҳоясига етди\nАдлия вазирлиги томонидан Халқаро оилалар куни муносабати билан эълон қилинган “Оилага ҳуқуқий ёрдам” акцияси ниҳоясига етди.\nАкция доирасида фуқаролардан 300 га яқин саволлар келиб тушди. Регламент доирасида келиб тушган саволларга мутахассислар томонидан жавоблар йўлланди.\nШунингдек, Адлия вазири ўринбосари Акбар Ташкулов “Адлия билан мулоқот/Диалог с юстицией” саҳифаси орқали онлайн-мулоқотга чиқиб, фойдаланувчиларнинг умумлаштирилган ва таснифланган саволларига жавоб берди.\nОнлайн-мулоқотни қуйидаги ҳавола орқали кўришингиз мумкин: https://bit.ly/2HkZSXq\nРегламентга мувофиқ, акция соат 18:00 да ниҳоясига етди. Аммо фуқаролардан ҳамон саволлар келишда давом этмоқда.\nРегламентдан ташқари саволлар бўйича http://advice.uz ҳуқуқий ахборот портали орқали онлайн маслаҳатчи хизматидан фойдаланган ҳолда реал вақт режимида жавоб олишингиз мумкинлигини маълум қиламиз.\n68.3K viewsedited 15:16\nҲужжатга мувофиқ, 2019–2020 ўқув йили учун вазирликнинг юридик коллежларига тегишли йўналишлар (“Давлат хизматлари бўйича юрист”, “Кадрлар масалалари бўйича юрист”, “Нотариат бўйича юрист”, “Адвокатура бўйича юрист”, “Ижро иши бўйича юрист”, “Шартномавий масалалар бўйича юрист”, “Аграр секторда юрист”) бўйича республика миқёсида жами 3340 нафар ўқувчи қабул қилинади.\n👉 Қорақалпоғистон Республикаси, Бухоро, Самарқанд, Хоразм вилоятлари, Тошкент шаҳри юридик коллежларига – 300 нафардан;\n👉 Наманган вилояти юридик коллежига – 250 нафар;\n👉 Қашқадарё, Сурхондарё, Сирдарё, Фарғона, Тошкент вилоятлари юридик коллежларига – 210 нафардан;\n👉 Андижон, Жиззах, Навоий вилоятларидаги юридик коллежларга эса 180 нафардан ўқувчи қабул қилинади.\n77.4K views 04:48\nForwarded from Huquqiy axborot\nАдлия вазирлиги фуқароларнинг мулк ҳуқуқини ҳимоя қилади\n🔹 Сизнинг кўчмас мулкка бўлган ҳуқуқларингиз бузиляптими?\n🔹 Турар жойингиз қонунга хилоф равишда бузилдими?\n🔹 Бузилган иморатингиз учун компенцация тўланмаяптими?\n🔹 Сизга таклиф этилган компенсация тури сизни қониқтирмаяптими?\n🔹 Кўчмас мулкка нисбатан эгалик ҳуқуқини ололмаяпсизми?\nБунга барҳам бериш вақти келди!\nАдлия вазирлиги жорий йилнинг 10 майдан — 30 июнь кунига қадар фуқароларнинг кўчмас мулкка бўлган ҳуқуқларига риоя этилиши юзасидан онлайн мурожаатларни қабул қилиш ва ҳал этиш бўйича АКЦИЯ эълон қилади.\nБунинг учун қуйидаги ҳавола орқали мурожаат этинг ва ўз ҳуқуқингиз ҳимоя қилинишига эришинг: https://bit.ly/2YjRnTy\n154.2K views 06:15\n66.4K views 08:34\nАдлия вазирлиги ҳузуридаги Давлат хизматлари агентлиги фуқароларни фаол фуқаролик позициясига эга бўлишга чақиради!\n🔹Турар жойингизни нотурар жойга айлантирмоқчимисиз?\n🔹Қуриб битказилган объектингизни фойдаланишга қабул қилишмаяптими?\n🔹Мурожаатингиз бўйича асоссиз рад жавоблари бериляптими?\n🔹Сизни овора қилишдими ёки ортиқча ҳужжат талаб қилишдими?\n🔹Давлат хизматлари ўз вақтида кўрсатилмадими?\n🔹Давлат хизматлари кўрсатишда коррупция ёки таъмагирлик ҳолатларига дуч келдингизми?\nБундай ҳолатда дарҳол Давлат хизматлари агентлигининг 1148 “ишонч телефони” ёки Телеграм мессенджеридаги @davxizmataloqa_bot орқали мурожаат қилинг!\n67.4K viewsedited 10:37\nПрезидент Фармони (ПФ–5719, 15.05.2019 й.) билан Навоий вилояти 2030 йил 1 январгача инновацион, юқори технологияларга асосланган, экспортга йўналтирилган ва импорт ўрнини босадиган ишлаб чиқаришлар учун эркин иқтисодий зона сифатида белгиланди.\nҚимматбаҳо тошлар ва металларни қайта ишлаш соҳасида янги ишлаб чиқаришларни ташкил этиш Навоий вилоятини ривожлантиришнинг асосий йўналишларидан бири ҳисобланади.\n✅ “Навоий” ЭИЗ иштирокчиси мақомини олган Навоий вилоятидаги корхоналар қуйидагилардан озод этилади:\n👉 ер солиғи, даромад солиғи, юридик шахслардан олинадиган мулк солиғи, микрофирмалар ва кичик корхоналар учун ягона солиқ;\n👉 ўз эҳтиёжлари учун олиб кириладиган ускуналар, хом ашё, материаллар ва бутловчи буюмлар учун божхона тўловларидан;\n👉 республикада ишлаб чиқарилмайдиган қурилиш материаллари учун божхона тўловларидан.\n2019 йил 1 июндан хорижий инвестиция иштирокидаги корхоналар таъсисчиларига республикадан чиқмасдан узайтириш имконияти билан, 3 йил амал қиладиган “инвестиция визаси” берилади.\nШунингдек, Фармон билан “Навоий” ЭИЗнинг ишлаб чиқариш, муҳандислик-коммуникация ва транспорт инфратузилмасини ривожлантириш бўйича чора-тадбирлар режаси тасдиқланди.\nЧора-тадбирлар доирасида белгиланган вазифаларни амалга ошириш учун 67 млрд 735 млн сўм маблағ ажратилади.\n71.4K viewsedited 11:06\nЎзбекистон Республикаси Адлия вазирлиги ҳузуридаги Олий малака комиссияси томонидан2019 йилнинг 17 май куни соат 10:00 да вакант нотариус лавозимларига танлов ўтказилади. Танлов жараёнларини Адлия вазирлигининг расмий веб-сайти www.minjust.uz ва фейсбук ижтимоий тармоғидаги “Адлия билан мулоқот” саҳифалари орқали бевосита кузатиб боришингиз мумкин.\n72.4K views 14:07\nМулкдорнинг давлат органлари билан ўзаро муносабатларида мулкдор ҳуқуқларининг устуворлиги принципи амал қилади.\nУнга мувофиқ қонун ҳужжатларидаги хусусий мулк ҳуқуқини амалга ошириш билан боғлиқ ҳолда юзага келадиган барча бартараф этиб бўлмайдиган зиддиятлар ва ноаниқликлар мулкдорнинг фойдасига талқин этилади.\nМулкдорга етказилган зарарнинг ўрни уни етказган шахс томонидан тўла ҳажмда қопланиши керак.\n70.4K viewsedited 04:38\nФарзанди мактабга борадиган ҳар қандай ота-онага турли пул йиғимлари масаласи жуда яхши таниш. Синф фонди, мактаб фонди, таъмирлаш...\n94.4K viewsedited 07:02\n“Ҳар бир оила тадбиркор” дастури бўйича кредит олиш\n86.4K views 09:15


Македонияда ҳукуматга қарши кўп кишилик акция бўлиб ўтди\nМакедониянинг минглаб аҳолиси режалаштирилаётган умуммиллий парламент сайловлари арафасида ҳукуматга қарши тинчликсевар акцияни амалга ошириш учун кўчага чиқди. Скопьеда 11 октябрда бўлиб ўтган намойиш мухолиф бўлган Македония Социал-демократик партияси томонидан ташкиллаштирилган.\n«Биз эркинликларимизни қайтиб келишига эришиш учун тарихни яратамиз, — деди мухолифатчилар раҳбари Зоран Заев, парламент биноси олдида тўпланган одамлар олдида сўзга чиқиб. — Бизнинг қуролимиз — бу бизнинг овозлар». Намойиш иштирокчилари Македония давлат байроғини ҳилпиратиб, “Озодлик, озодлик!” ва “Кураш давом этмоқда” деб хитоб қилдилар.\nМакедониядаги сиёсий инқироз ўн минглаб одамларнинг телефон суҳбатларини эшитиш билан боғлиқ бўлган жанжал юз берган 2015 йил февралидан бери давом этиб келмоқда. Эшитишда Македониянинг собиқ бош вазири Никола Груевски томонидан раҳбарлик қилинаётган ва ҳокимиятни бошқараётган консерватив партия «Македониянинг ички революцион ташкилоти – Македония миллий бирлиги учун Демократик партияси»ни айблашди.\nЎтган ойда Македония партияларининг раҳбарлари 11 декабрда муддатидан аввал умуммиллий сайловларни ўтказиш тўғрисида келишиб олишган эдилар. Партиялар раҳбарлари ўртасидаги бу битим Ғарбнинг воситачилигида мамлакатда амалга оширилган сиёсий инқирозни тартибга солиш тўғрисидаги келишув доирасида тузилган. Сайловларнинг муддати бу йилда икки марта қолдирилган эди.


НАМОЗНИНГ СУННАТЛАРИ НИМАЛАР? - Mehrob.uz\nМақолалар access_time7-май 2017, 19:32\nАнас ибн Моликдан қилинган яна бир ривоятда айтилишича, бир жаноза олиб…\naccess_time17-июнь, 12:18 visibility1406\n1. Намоз ўқувчи такбири таҳрима айтиш пайтида икки қўл бармоқларининг орасини ўз ҳолича, одатдагидек бироз очиб қиблага юзлантирган ҳолда икки бош бармоғини икки қулоғининг юмшоқлари баробарида кўтаради. Қўлни кўтаришнинг миқдори белгиси сифатида икки бош бармоғини икки қулоғининг юмшоқларига теккизиш мустаҳабдир. Сўнг «Аллоҳу акбар» дейди ва икки қўлини оҳиста туширади.\n2. Намоз ўқувчи қиём пайтида ўнг кафтининг ичини чап кафтининг орқасига қўйган ҳолда ўнг қўлни чап қўлининг устига қўяди. Ўнг қўлини бош ва жимжилоқ бармоғи билан чап қўлининг билак чиғаноғини ва бўғимини тутамлаб ушлайди.\nЭркак киши икки қўлини киндик остига кўяди. Аёл киши эса ўнг кафтининг ичини чап кафтининг орқасига қўйиб кўкрагининг устига қўяди.\n3. Мустаҳкам туриш учун икки оёғининг орасини тўрт бармоқ миқдорича тутади. Агар оёқлари орасини тўрт бармоқ миқдорича тутганда мувозанатни яхши сақлаб турмайдиган бўлса, унда бироз кенгроқ қилиб мўътадил, яъни қийналмасдан турадиган миқдорда тутиб туриши мумкин. Лекин оёқлар орасини жуда катта очиб, тўпиғини ёнидаги кишиларнинг тўпиғига теккизмайди. Чунки намозда елка елкага тегиши зикр қилинган. Агар тўпиқ тўпиққа тегиб турса, елка елкага тегмай қолади.\n4. Ҳар бир намознинг бошида ифтитоҳ (бошланиш) дуоси (Субҳанакаллоҳумма ва биҳамдика ва табарокасмука ва таала жаддука ва лаа илаҳа ғойрук)ни ўқиш.\nЖаҳрий намозда имом қироат қилиб турганда бир киши келиб имомга иқтидо қилса, ифтитоҳ (яъни, субҳанакаллоҳумма) дуосини ўқимайди. Имомнинг қироатини тинглаб, жим туради. Чунки қироатни тинглаб, жим туриш вожиб ва ифтитоҳни ўқиш эса суннатдир.\n5. Фақат аввалги ракъатда Фотиҳадан олдин тааввуз (Аъузу биллаҳ)ни ва барча ракъатда тасмия (бисмиллаҳир роҳманир роҳим)ни айтиш. Бу иккиси жаҳрий намозда ҳам, махфий намозда ҳам махфий айтилади.\nФотиҳадан кейин зам сурадан олдин тасмия (бисмиллаҳир роҳманир роҳим) айтилмайди. Чунки Фотиҳадан олдинги тасмия (бисмиллаҳир роҳманир роҳим) Фотиҳа ва ундан ундан кейинги Қуръоннинг тасмиясидир.\n6. Фотиҳадан кейин имом ҳам, иқтидо қилувчи ҳам аминни махфий айтиши.\n7. Рукуъ қилиши билан «Аллоҳу акбар» деб такбир айтиш. Рукуъда икки қўл бармоқларининг орасини кенг очиб икки қўлини икки тиззаси узра қўяди. Икки қўлини тўғри қилади. Яъни, тирсакларини букмайди. Рукуъ ҳолатида боши билан орқасини бир хил текис тутади. Бошини пастлатмайди ва юқори кўтармайди ҳам. Рукуъда «Субҳана Роббиял ъазим»ни камида уч марта айтади. Тоқ қилиб беш ёки етти марта айтса ҳам бўлади.\nРукуъдан турганда тик туриб бироз ором олиш вожиб бўлади. Рукуъдан туришда «Самиъ Аллоҳу лиман ҳамидаҳ» (Аллоҳ Ўзига ҳамд айтганларни эшитади) «Роббанаа лакал ҳамд» (Роббимиз, Сенга ҳамд бўлсин) дейди. Агар жамоат билан ўқиладиган намоз бўлса имом «Самиъ Аллоҳу лиман ҳамидаҳ», иқтидо қилувчи эса «Роббанаа лакал ҳамд» дейди.\n8. Саждага боришни бошлаши билан «Аллоҳу акбар» деб такбир айтиш. Ерга яқин аъзолари узра сажда қилади. Аввал икки тиззаси, сўнг икки қўли, сўнг пешона ва бурни тушади. Етти суяк (аъзо) узра сажда қилади. Улар: юз (пешона ва бурун), икки қўл, икки тизза, икки қадам. Саждада эркак киши икки тирсагини икки биқинидан узоқ тутмоғи, шунингдек, қорнини икки сонидан узоқ тутмоғи. Аёллар эса унинг аксини қилади. Улар икки тирсагини икки биқинига ва қорнини икки сонига ёпиштириб, ерга ёпишиброқ сажда қилади. Саждада «Субҳана Роббиял ъалаа»ни камида уч марта айтади.\n9. Биринчи саждадан бошини кўтариб, ўтириш учун такбир айтмоқ. Икки сажда орасида ўтирганда бироз ором олади. У вожибдир. Икки сажда орасида ўтириш ташаҳҳудда ўтириш ҳолати каби бўлади.\n10. Иккинчи саждадан қиёмга туриш учун такбир айтиш. Саждадан туришда аввал бошини, кейин икки қўлни, сўнг икки тиззасини кўтариб, оёғининг учлари билан, куч бериб туриш. Агар қувватсиз ёки кекса ёшли бўлса, қўллари билан ерга суяниб туради\n11. Иккинчи ракъатнинг иккинчи саждасидан кўтарилиб, биринчи қаъда учун такбир айтиш суннат. Чап оёғини тўшаб, унинг устида ўтириб, ўнг оёғининг бармоқларини қиблага юзлантирган ҳолда тик тутиш суннат. Бу ўтиришни фақиҳлар «ифтирош» деб атайди. Қаъдада намозхон икки қўлини бармоқларининг орасини катта очмасдан ва бир-бирига ёпиштирмасдан одатдагидек тутган ҳолда икки сони устига қўйиши суннат. Қўл бармоқларининг учи соннинг тугаши ва тизза олдида туради. Тизза устига тушмайди. Бу эркакларга хос ўтириш. Аёллар эса думбаси узра ўтириб икки оёғини ўнг томондан чиқаради. Бу ўтиришни фақиҳлар «таваррук» деб атайди.\n12. Икки шаҳодат (Ашҳаду аллаа илаҳа иллаллоҳ ва ашҳаду анна Муҳаммадан абдуҳу ва росулуҳу)ни ўқийдиган пайтда ўнг қўлининг бармоқларини ёпиб, саббоба (кўрсатгич) бармоғини ёйиб, нафий (лаа)ни айтганда кўтариб, исбот (илла)ни айтганда туширади.\n13. Охирги қаъдада ўтириш ҳам аввалги қаъдадаги ўтириш каби бўлади. Охирги қаъдада иброҳимия салавотлари қўшиб ўқилади.\nСалавотлар: Аллоҳумма солли аълаа Муҳаммад ва аълаа аали Муҳаммад. Камаа соллайта аълаа Иброҳима ва аълаа аали Иброҳима иннака ҳамидум-мажийд. Аллоҳумма барик аълаа Муҳаммад ва аълаа аали Муҳаммад. Камаа барокта аълаа Иброҳима ва аълаа аали Иброҳима иннака ҳамидум-мажийд.\nМулоҳаза: баъзи уламолар «саййидина» сўзини ҳам қўшган. Лекин уни қўшмаслик авлодир. Агар қўшса ҳам зарари йўқ.\nИброҳимия салавотларини ўқигандан сўнг суннатда ривоят қилинган дуолардан ўқиб, сўнг салом бериш. Аввал ўнг, сўнгра чап томонга аниқ ва равшан бурилиб салом бериш лозимдир.


“Андижанка” ҳал қилувчи баҳсларга жиддий тайёргарлик кўрмоқда » Скачать музыку бесплатно новинки музыки 2016-2017\n“Андижанка” ҳал қилувчи баҳсларга жиддий тайёргарлик кўрмоқда\nКомментариев: 0 Просмотров: 577 Дата: 19-03-2016, 12:51 “Андижанка” аёллар жамоаси айни дамда мини футбол бўйича XII Ўзбекистон чемпионатига қизғин тайёргарлик кўрмоқда. Бош мураббий Ориф Маматказин кунига икки маҳалдан машғулот ўтказмоқда. Яқинда “Турон-С-2” эркаклар футзал жамоаси билан иккита назорат учрашуви ташкил этилди ва унинг биринчисида “Андижанка” 10:9 ҳисобида имкониятни бой берган бўлса, кейинги учрашувда 6:4 ҳисобида зафар қучди. Мазкур ўйинлар орқали мураббий футболчиларнинг имкониятини яна бир бор кўздан кечириб олди. Эслатиб ўтамиз, чемпионатнинг навбатдаги ҳал қилувчи босқичи 23-27 март кунлари Тошкент шаҳридаги “Ёшлик” спорт аренасида бўлиб ўтади. Жамоамиз вице-президенти Абдисаломов Маъруфжон Жамолдинович бу йил олтин медалларни қўлга киритиш вазифасини қўйган. “Андижанка” жамоаси 22 март сешанба куни эрта тонгда Андижондан Тошкентга жўнаб кетади. - деб хабар бермоқда Stadion.uz нашри.


Жорий йил Бухоро вилоятида зарар кўрган аҳоли ва иқтисодий-инфратузилма объектларига 164 млрд сўм ҳамда «Сардоба сув омбори» тўғонида юзага келган фавқулодда ҳодиса оқибатларини бартараф этишга 500 млрд сўм қўшимча маблағлар йўналтирилди. Бу ҳақда молия вазири Тимур Ишметов хабар берди.\nВазирнинг айтишича, Сардобага жами 1,5 триллион сўм йўналтирилиш режалаштирилган.\n2020 йил Давлат бюджети харажатлари 131,1 трлн сўм миқдорида, шундан, республика бюджети харажатлари 95,7 трлн сўм (73 фоиз) ҳамда маҳаллий бюджетлар харажатлари 35,4 трлн сўм (37 фоиз) миқдорида белгиланган.\n«Коронавирус пандемиясининг тарқалиши, юртимизда карантин чораларининг кўлланилиши давлат бюджет харажатларига ҳам бир қатор ўзгартиришлар киритилишига сабаб бўлди. Жумладан, Ўзбекистон Республикаси Молия вазирлиги ҳузурида 10 трлн сўм миқдорида «Инқирозга қарши курашиш жамғармаси» ташкил этилди ҳамда 2020 йилнинг 1-ярим йиллигида жамғармадан 5,3 трлн сўмлик харажатлар молиялаштирилди», дейди у.\nВазирнинг сўзларига кўра, жамғарманинг 1 сентябрь ҳолатига харажатлари миқдори 9 трлн сўмни ташкил этди. Ушбу маблағларнинг 2,2 трлн сўми коронавирусга қарши курашиш бўйича тадбирларни молиялаштиришга йўналтирилди.\nКоронавирусга қарши курашиш бўйича тадбирларни молиялаштиришга август ойининг ўзида 690 млрд сўм молиялаштирилиб, ушбу харажатларнинг 495 млрд сўми тиббиёт ходимларини моддий рағбатлантиришга сарфланди.\nВазир давлат бюджетининг барқарорлигини таъминлаш мақсадида жами 6,1 трлн сўм, шундан Қорақалпоғистон Республикаси ва маҳаллий бюджетлар харажатларидан қарийб 1 трлн сўм мақбуллаштирилганини маълум қилди.\n«Юқоридагилардан келиб чиқиб, Давлат бюджетининг 2020 йил 1-ярим йиллик харажатлари 64 трлн. 879 млрд. сўмни ёки ЯИМга нисбатан 25,4 фоизни ташкил этди. Бу эса 1-ярим йиллик учун тасдиқланган режа кўрсаткичига (65,3 трлн сўм) нисбатан 99 фоизни ташкил этди», деди вазир.


Бағрикенгликка — барчамиз масъулмиз — KUKALDOSH.UZ\nБағрикенглик ғояси узоқ тарихга эга бўлиб, ушбу тушунча асрлар давомида шаклланиб борган. У жамиятдаги турфа маданиятлилик, фикрлар хилма-хиллиги мавжудлигини тан олиш, қабул қилиш ҳамда ҳурмат қилишни англатади. Бугунги кунда бағрикенглик ғояси барча халқлар учун бирдек зарурдир. Бу масалага халқаро даражада ҳам аҳамият қаратилмоқда. ЮНЕСКО томонидан бағрикенгликка доир 70 дан ортиқ халқаро ҳужжат, конвенция, келишув ва протоколлар қабул қилинган.\nЖумладан, 1995 йил 16 ноябрда ЮНЕСКО Бош конференциясининг 28-сессиясида «Бағрикенглик тамойиллари Декларацияси» қабул қилинган. Декларацияда ирқи, жинси, келиб чиқиши, тили, динидан қатъий назар бағрикенгликни тарғиб этиш, инсон ҳуқуқлари ва эркинликларига ҳурмат билан қараш каби мажбуриятлар акс этган. Бу эса, ўз навбатида, Юрт тинчлиги ва тараққиётига, умуминсоний маданият ва маънавият ривожига хизмат қилмоқда.\nДекларация қабул қилинган кун Бирлашган Миллатлар Ташкилоти томонидан “Халқаро бағрикенглик куни” деб эълон қилинган. Юртимизда ҳам ҳар йили мазкур сана кенг миқёсда нишонланади. Хусусан, ушбу кун муносабати билан бир қатор тадбирлар, конференциялар, симпозиумлар ташкил этиш анъана тусини олган. Ушбу тадбирларда турли миллат, дин ва конфессия вакиллари иштирок этиб, дўстона муносабатларнинг истиқболларини муҳокама этадилар. Бу эса, мамлакатимизда қарор топган миллатлараро ҳамжиҳатлик ва диний бағрикенгликнинг амалий исботидир.\nЖумладан, ЮНЕСКОнинг «Бағрикенглик тамойиллари декларацияси»да шундай сўзлар келтирилади: “Толерантлик – бизнинг дунёмиздаги турли бой маданиятларни, ўзини ифодалашни ва инсоннинг алоҳидалигини намоён қилишнинг хилма-хил усулларини ҳурмат қилиш, қабул қилиш ва тўғри тушунишни англатади. Уни самимият, очиқ мулоқот ҳамда ҳур фикр, виждон ва эътиқод вужудга келтиради”.\n“Бағрикенглик – турли-туманликдаги бирликдир. Бу фақат маънавий бурчгина эмас, балки сиёсий ва ҳуқуқий эҳтиёж ҳамдир. Бағрикенглик – тинчликка эришишни мушарраф қилгувчи ва уруш маданиятсизлигидан тинчлик маданиятига элтувчидир”.\nДарҳақиқат, бағрикенглик – турли–туманликдаги бирликдир. Ўзбекистонда ана шундай бирлик қарор топди. Дунёнинг қатор халқаро ташкилотларининг Ватанимизда турли миллат ва диний эътиқодга мансуб фуқароларнинг бир мақсад йўлида ҳамжиҳат , аҳил-иноқ бўлиб яшашини гўзал ва ноёб ҳодиса, дея эътироф этаётганлари бежиз эмас.\nБироқ, шуни алоҳида таъкидлаш муҳимки, бағрикенглик ижтимоий адолатсизликка нисбатан сабр-тоқатли муносабатда бўлиш, ўз имон-эътиқодидан воз кечиш ёхуд бошқаларнинг эътиқодига ён беришни ўргатмайди. Аксинча, у инсон ҳуқуқларига эҳтиром билан муносабатда бўлишни, инсонларнинг фақат ўз манфаатларини кўзлаб эмас, балки бошқалар ҳам ўз ҳуқуқларига эга эканлигини тан олиб яшашни англатади. Мўътабар динимизда, манбаларида ҳам Аллоҳ таоло одам боласини азиз ва мукаррам қилиб яратгани, улар бир-бирлари билан танишишлари,умумий фаровонлик йўлида ҳамкорлик қилишлари учун турли-туман халқ ва элатларга бўлиб қўйилгани таъкидланади. Дунёдаги бу каби турли-туманлилик Яратганнинг ўзига хос иродасидир. Шундай экан, ўзини мўмин ҳисоблаган ҳар бир киши қайси миллат, қайси дин вакили бўлишидан қатъий назар жамики инсониятни эъзоз этиши муҳим аҳамиятга эгадир.\nБир донишманддан: “Инсондаги барча яхши фазилатларни бир оғиз сўз билан ифодалаш мумкинми?” деб сўраганларида, у шундай жавоб берган экан: “Ҳа, бағрикенглик”.\nҲақиқатан ҳам, бағрикенглик инсондаги барча фазилатларнинг асоси, эзгуликларнинг ибтидосидир. Маълумки, юртимиз асрлар мобайнида турли маданиятлар, миллий анъаналар ва диний эътиқодлар учрашган табаррук замин саналади. Турфа дин ва миллат вакиллари истиқомат қилган ушбу диёрда неча-неча йиллар мобайнида аҳиллик, бирдамлик тотувлик ҳукм суриб келган. Бу анъанани давом эттириш эса шу заминда яшаётган ҳар бир юртдошимиз зиммасидаги муқаддас бурчидир.\n4-курс талабаси Абдурашидов Муҳаммаднур


Кинематография агентлиги раҳбарининг Sevimli TV билан афилланганлиги текширилади – Газета.uz\nАнтикоррупция агентлиги Кинематография агентлиги раҳбари Фирдавс Абдухолиқов ва Sevimli телеканали раҳбарияти афилланганлигини текширади. Ҳозирда манфаатлар тўқнашуви ва фильмларни яратиш учун субсидиялар ажратишда эҳтимолий қонунбузилиш ҳолатлари бўйича суриштирувлар олиб борилмоқда.\nLotinchada На русском языке 21 январ 2022, 22:28 Жамият\nКоррупцияга қарши курашиш агентлиги Кинематография агентлиги раҳбари Фирдавс Абдухолиқов ва Sevimli телеканали раҳбарияти афилланганлигини текширади. Бу ҳақда «Газета.uz»га агентлик матбуот котиби Дурдона Очилова хабар берди.\nУнинг сўзларига кўра, «манфаатлар тўқнашувига йўл қўйилганлиги, давлат харидлари, шунингдек, субсидиялар ажратишда эҳтимолий қонунбузилиш ҳолатлари бўйича ўрганиш ва суриштирувлар олиб борилмоқда».\nПайшанба куни Sevimli телеканали таъсисчиларининг қарори билан телеканал бош директори вазифасини бажарувчи Абдувоҳид Хўжаев ва бош муҳаррир Қаҳрамон Сайдалиев эгаллаб турган лавозимларидан озод этилди. Бу АОКА «Сабрия» телесериалига экспертиза тайинлаши ортидан содир бўлди.\nФирдавс Абдуҳолиқовнинг ўзи эса телеканал кузатув кенгаши раиси вазифасини бажарувчи этиб сайланди. «Газета.uz» бу ҳолат телеканал давлат буюртмаси асосида фильмлар суратга олишида манфаатлар тўқнашувига олиб келиши мумкинлиги ҳақида ёзганди. Сабаби Sevimli телеканали таъсисчилари унинг қизи ва ўғли (Амира Рашидова — 20%, Абдуллажон Абдухолиқов — 10%) ҳисобланади.\nКинематография агентлиги матбуот хизмати Sevimli телеканалида намойиш этилган «Сабрия» ва «Дайди қизнинг дафтари» сериаллари агентлик буюртмаси асосида суратга олинмаганини маълум қилди. Телеканал агентлик билан ҳамкорликда «Орзулар палатаси», «Она замин» ва «Тузок» сериалларини суратга олган.\nSevimli телеканали бош директори ва бош муҳаррири «Сабрия» сериали танқидидан сўнг ишдан бўшатилди 21 январ 2022, 17:28


Ушбу филъм томошабинлар эътиборига туша оладими? » Новости Узбекистана сегодня: nuz.uz\nНовости Узбекистана → Маданият ва саънат → Ушбу филъм томошабинлар эътиборига туша оладими?\n22-01-2018 13:37 0 527 Рейтинг1 Чоп этиш\nУшбу филъм томошабинлар эътиборига туша оладими?\n«Ўзбеккино» миллий агентлигининг буюртмасига асосан 6 картина бўйича суратга олиш ишлари бошланди деб хабар бермоқда Uza.uz\nХусусан, “Элпарвар” номли бадиий фильм. Мазкур фильмда Ўспирин йигитнинг буюк аждодларимиз Жалолиддин Мангуберди каби жасур бобокалонларимиз жасоратидан фахрланиши, унинг қалбида ватанпарварлик туйғуларининг уйғониши ва бу йўлда кўрсатган эзгу ишлари тасвирланган. Сценарий муаллифи – Абдулла Аъзамов, постановкачи режиссёр Абдувоҳид Ғаниевлар томонидан яратилаётган мазкур фильмда Убайдулла Омон, Ёқуб Аҳмедов, Ёдгор Саъдиев, Дониёр Хўжаев, Бунёд Раҳматуллаев, Йигитали Мамажонов ҳамда Феруза Юсупова каби таниқли актёрларни жалб этиш мўлжалланган.\n“Имом Исо ат Термизий” номли бадиий фильми. Мазкур фильм муҳаддис-олим Абу Исо ат-Термизийнинг фаолияти, ҳаёти ва ижоди билан боғлиқ воқеалар хусусида ҳикоя қилади. Сценарий муаллифи ва постановкачи режиссёр – Абдуҳалил Менгноров, Маслаҳатчи – Шайх Абдулазиз Мансур.\nСценарий муаллифлари – Абдуқаюм Йўлдошев, Сардор Ҳамроев, постановкачи режиссёр – Акбар Бектурдиев томонидан яратилаётган “Осмон оғуши” номли бадиий фильмда учувчи бўлишни орзу қилган йигитнинг ўз мақсадига етишиш йўлидаги жонбозликлари, муҳаббати, армони ҳақидаги воқеалар Жиззах авиация билим юрти фаолияти фонида акс этади. Ҳозирда фильмнинг режиссёрлик сценарийси якунланиб, лойиҳани ишга туширишга рухсат берилган.\n“Исломхўжа” номли бадиий-публицистик фильм XX аср бошларида Хива хонининг бош вазири, ислоҳотчи Исломхўжа Иброҳимхўжа ўғлининг бунёдкорлик ишлари ва унинг мураккаб ҳаёт тарзи ҳақида ҳикоя қилади. Постановкачи режиссёр – Жаҳонгир Аҳмедов ва ижодий гуруҳ аъзолари фильмининг режиссёрлик сценарийсини ёзиш жараёнида Россиянинг Санкт-Петербург шаҳрида хизмат сафарида бўлиб, қаҳрамоннинг Россия билан боғлиқ фаолиятини ўрганиб қайтди. Бадиий кенгашнинг 11 январда бўлиб ўтган йиғилишида Санкт-Петербург шаҳрида танланган манзиллар ва либослар асосида фильм учун тайёрланган эскизлар ҳам муҳокама этилди.\nЯна бир шовшувларга сабаб бўлиши кутилаётган режиссёр Зулфиқор Мусоқовнинг “Берлин-Оққўрғон” бадиий фильмидир. Мазкур фильмнинг суратга олиш ишлари бошлаб юборилган бўлиб, унда Ҳасан Шуҳратов, Маҳлиё Асқарова ҳамда Нигора Каримбоева каби маҳоратли актриса ва актиёрлар суратга тушмоқда. Сценарийда иккинчи жаҳон уруши билан боғлиқ бўлган ўзига ҳос сиёсий ўйинлар фонида икки ўзбек ва яҳудий оилаларида кечаётган воқеалар ўрин олган.\n“Ёвқурлар” бадиий фильми. Томошабинни чуқур ҳаяжонга солиши кутилаётган ушбу фильмнинг cценарий муаллифлари – Зебо Юнусова, Иқбол Мирзо, постановкачи режиссёр Ҳилол Насимовдир. Фильм 2002 йили Сурхондарё вилоятининг Сариосиё ва Узун туманларида юзага келган таҳликали вазият ва ҳарбийларимизнинг кўрсатган жасорати билан боғлиқ воқеалар ҳақида. Фильмнинг “Ватан” киностудияси томонидан ишлаб чиқарилиши режалаштирилган. Ҳозирда унинг режиссёрлик сценарийси тайёрланмоқда.\nЭнг қизиғи ва асосийси пухта ғоялар асосида тайёрланаётган мазкур бадиий фильмлар томошабин меҳри ва эътирофига сазовор бўлишидадир. Зеро, Президентимиз Шавкат Мирзиёевнинг таъкидлаганидек «...Агар биз аждодларимиз хотирасини улуғламоқчи, шу асосда ўзбек номини, Ўзбекистон номини бутун дунёга тараннум этмоқчи эканмиз, бу ишни биринчи навбатда кино санъати орқали амалга оширишимиз керак. Айнан кино санъати орқали жаҳон экранларини забт этишимиз, шу йўл билан дунё аҳлининг диққат-эътиборини қозонишимиз мумкин...»


Таълим тизимидаги янгиланишлар: барча саъй-ҳаракатлар фарзандларимиз бахту саодати учун - KKEDU.UZ\nАйни кунларда мамлакатимиздаги барча таълим даргоҳида янги ўқув йилига қизғин ҳозирлик кўрилмоқда. Хусусан, умумий ўрта таълим мактабларида таълим тизимидаги бугунги янгиланиш ва ўзгаришларга мос тарзда кечаётган тараддуд ҳеч биримизни бефарқ қолдирмайди. 11 йиллик таълимнинг жорий этилаётгани, соҳа ходимларини қўллаб-қувватлашга қаратилаётган эътибор, саъй-ҳаракатлар замирида фарзандларимизни ҳар жиҳатдан етук, бахтли-саодатли бўлиб камол топишларини таъминлашдек улуғвор мақсад мужассам. Ўзбекистон Республикаси халқ таълими вазири билан суҳбатимиз ҳам ана шу жараёнлар ҳақида бўлди.\n— Улуғбек Илёсович, янги ўқув йили бошланишига ҳам жуда қисқа фурсат қолди. Маълумки, давлатимиз раҳбарининг кўрсатмасига биноан, таълим муассасаларини янги ўқув йилига сифатли тайёрлаш учун 25 августга қадар алоҳида сафарбарлик эълон қилинди. Ана шу муддатгача халқ таълими тизимида қандай чора-тадбирларни бажариш кўзда тутилган?\n— Президентимиз Шавкат Мирзиёев раислигида 2017 йил 2 август ва 16 август кунлари бўлиб ўтган йиғилишларда умумтаълим мактаблари ва ўрта махсус, касб-ҳунар таълими муассасалари ўртасида ўзаро интеграцияни таъминлаган ҳолда 11 йиллик ўрта таълим тизимини жорий этиш, ўрта махсус, касб-ҳунар таълими тизимини тубдан ислоҳ қилиш масалалари танқидий муҳокама қилиниб, унда берилган кўрсатмалар асосида республикамиздаги барча умумтаълим мактабларида янги ўқув йилига сифатли тайёргарлик олиб борилмоқда.\nХалқ таълими вазирлиги томонидан янги ўқув йили ҳамда энг улуғ ва энг азиз байрамни муносиб кутиб олиш, уни кўтаринки руҳда нишонлаш мақсадида комплекс чора - тадбирлар белгилаб олиниб, аниқ мақсадли ишлар амалга оширилмоқда. Жумладан, вазирлик ҳузурида таълим муассасаларининг янги ўқув йили ва куз-қиш мавсумига тайёргарлигини танқидий ўрганиш бўйича Ишчи гуруҳ тузилиб, республакамизнинг барча ҳудудларида ўрганиш ишлари олиб борилди.\nЎрганишлар натижасида таълим муассасаларининг тайёргарлик даражасини баҳолаш тизимини жорий қилдик, муассасалар тайёргарлик даражасига кўра "яхши”, "қониқарли” ва "қониқарсиз” тоифаларга ажратиб олинди ва баҳолаш натижаларига асосан маҳаллий ҳокимликлар билан ҳамкорликда янги ўқув йилига тайёргарлик ишлари амалга оширилмоқда.\nТаълим муассасасининг янги ўқув йилига тайёрлиги нафақат қурилиш-таъмирлаш ва жиҳозлаш ишларининг якунланганлиги, балки малакали педагоглар билан таъминланганлик, дарсликларнинг етиб борганлиги, ўқув жараёнининг ташкил этилиши, тўгараклар ҳолати ва бошқа бир қатор мазмун билан боғлиқ жиҳатлардан келиб чиқиб белгиланади.\nШу маънода, ҳозирда республиканинг барча мактабларида 10-синфлар ташкил қилиш учун зарур шарт-шароитлар яратиш юзасидан тегишли чоралар кўрилмоқда.\nБу йил 1-синфларга қабул қилинадиган 650 минг нафар ўқувчи учун "Президент совғаси” сифатида 12 номдаги ўқув қуроллари солинган мактаб сумкалари тайёрланиб, жойларга тўлиқ етказилди. Шунингдек, ҳозирда янги ўқув йили учун таълим муассасаларига дарсликлар ва ўқув-методик қўлланмалар етказиб берилмоқда.\nБугунги кунда 10-11-синфлар учун 12 та фан ўқитилиши назарда тутилган ўқув режа ва дастурлари ишлаб чиқилди. Улар асосида 18 номдаги дарсликлар яратилди.\nМазкур дарсликларни яратиш жараёнига тажрибали ўқитувчилар, педагог-олимлар ва методистлар кенг жалб этилди.\nҲозирда 10-синф ўқувчилари учун 9 млн. нусха дарсликлар чоп этилмоқда.\nУмумтаълим мактабларининг 10-синфларида дарс берадиган фан ўқитувчиларининг касбий маҳоратларини ошириш мақсадида методист ўқитувчилар мактаби ташкил этилди.\nРеспубликанинг барча ҳудудларидан саралаб олинган методист ўқитувчилар учун жорий йилнинг 11-12 август кунлари ўтказилган ўқувларда 10-синфлар учун ўқув режа, малака талаблари, ўқув дастурлари ва дарсликларнинг мазмун-моҳияти етказилди. Ушбу янгиликлар ўқув йили бошлангунга қадар каскад усулида ҳар бир мактаб ўқитувчисигача етказилади.\n— Президентимиз ўтган ҳафтада мамлакатимиз таълим тизими мутасаддилари билан учрашувда ота-оналар, кенг жамоатчиликни кўпдан бери ўйлантириб келаётган яна бир муҳим жиҳатга эътибор қаратди. "Форма кийган боланинг маънавияти ўзгаради. Шу орқали жамиятимизда адолатли, тенг ҳуқуқли муҳит таъминланади” дея таъкидлади давлатимиз раҳбари. Айтинг-чи, мактаб формалари бўйича қатъий талаб ўрнатишга жорий ўқув йилидан киришиладими ёки бунга муайян вақт керакми? Қолаверса, ўқувчилар либосининг сифати масаласи қандай назорат қилинади? Чунки Президентимиз ҳозирги мактаб формаларининг сифати ҳам қониқарли эмаслигини алоҳида қайд этиб ўтдилар.\n— Дарҳақиқат, Президентимиз томонидан долзарб масала кўтарилди. Ҳақиқатдан ҳам ўқувчининг мактаб формасида дарсга келиши уларда масъулият ҳиссини оширади, таълим олишга бўган иштиёқни уйғотади, таълим муассасасига нисбатан меҳр уйғотиб, ижтимоий тенгликни таъминлайди.\nБугунги кунда умумий ўрта таълим мактабларида ўқувчилар формаларига умумий талаблар қўйилган бўлиб, унга кўра ҳар бир умумтаълим мактаби раҳбарияти томонидан ота-оналар қўмитаси билан келишган ҳолда ва ҳудудий хусусиятларни инобатга олиб ўқувчилар либоси дизайни танланган.\nҚайси ҳудудда бўлмасин мактаб формасининг санитария қоидалари ва меъёрлари асосида табиий ва сифатли матолардан тайёрлаш ҳамда бола саломатлигига зиён етказмаган кўринишда бўлиши назорат қилиниши лозим.\n— 9-синфни тамомлаётган ўқувчининг ўқишни 10-синфда давом эттириши ёхуд лицей ёки коллежда таълим олиши қандай мезонлар асосида аниқланди? Танлаш масаласи ота-оналар, ўқувчиларнинг ўзига қўйиб берилдими ёки буни таълим муассасаси ҳал қилдими?\n— Маълумки, жорий йилдан ота-оналар ва кенг жамоатчиликнинг таклиф ва истаклари асосида юртимиз умумтаълим мактабларида 11 йиллик узлуксиз мажбурий таълим тизими жорий қилинмоқда. Бу жараён ота-оналар ва ўқувчиларнинг хоҳиш ва истаклари асосида ташкил этилмоқда.\nЖорий йилда умумтаълим мактабларининг 467 минг нафар 9-синф битирувчисидан 352 минг нафари 10-синфда ўқишни давом эттириш хоҳишини билдирди. Ота-оналар ва ўқувчиларга қулайлик яратиш, ўқувчиларнинг айни ўсмир пайтида ота-онасига яқин ҳудудда, ўзлари улғайган маҳаллаларда таълим олишларини таъминлаш мақсадида деярли барча умумтаълим мактабида 10-синфлар ташкил қилинди.\nУмумтаълим мактабларида амалиётчи психолог лавозими мавжуд бўлиб, ҳар бир бола билан ўқув йили давомида шуғулланади. Психолог ўқувчининг ички дунёси, унинг қизиқиши ва иқтидоридан келиб чиқиб, келажакда жамиятда ўз муносиб ўрнига эга бўлиши учун касб танлашида ёрдам беради. Бунда ота-оналарнинг ҳам ўрни муҳим.\n9-синф битирувчилари ўқишни қаерда давом эттиришни ўзлари ота-оналари билан келишган ҳолда танлашади. Мактаб жамоаси ўқувчига ўз мутахассислигини танлашда кўмаклашади.\n— Янги ўқув йили режасига мувофиқ, 10-синф ўқувчилари ҳафтада 5 кун умумтаълим фанларини ва 1 кун касб-ҳунар ўрганиши белгиланди. Ушбу янгиликнинг аҳамияти ҳақида кенгроқ тушунтириб берсангиз?\n— Ўқувчиларда касбий билим ва кўникмаларни шакллантириш, уларнинг касб-ҳунар эгаллашларини таъминлаш учун махсус чуқурлаштирилган тайёргарликни талаб этмайдиган касблар берадиган Ўқув ишлаб чиқариш мажмуалари ташкил этилади.\nБунда, асосан касб-ҳунар коллежларида, агарда мактаблар коллежлардан узоқ масофада жойлашган бўлса, мазкур мактабларнинг ўзида ўқув ишлаб чиқариш мажмуаси ташкил қиланади. Ўқув ишлаб чиқариш мажмуаларида чилангар, тикувчи, ҳайдовчи, ошпаз, сартарош, каштачилик, кулолчилик, қандолатчилик, нонвой, дурадгор, сувоқчи, бўёқчи каби 50 дан ортиқ касб-ҳунарлар ўргатилиши кўзда тутилмоқда.\nМазкур ўқув-ишлаб чиқариш мажмуаларида касб-ҳунар ўрганган ўғил-қизларга 11-синфнинг якуни бўйича аттестат билан биргаликда меҳнат фаолияти билан шуғулланиш имконини берадиган давлат намунасидаги ҳужжат берилади.\nЎқувчилар мактабларнинг 11-синфини тугатгандан сўнг олий таълим муассасасида ўқишини давом эттириш ҳуқуқига эга бўлади. Агар ўқишга кира олмаса ёки олий маълумот олишни хоҳламаса, меҳнат бозоридаги оддий касбларда ишлаши ёки мураккаб касблар бўйича коллежларда 1-2 йил қўшимча касб ўрганиши мумкин.\n— Мактабларда 10-синф очилиши муносабати билан, табиийки, педагог кадрларга бўлган талаб ортади. Бу масала қандай ҳал қилинади?\n— 2017/2018 ўқув йилида умумтаълим мактабларида 10-синф очилиши муносабати билан 22 минг ставка ўқитувчига эҳтиёж юзага келади. Бу эҳтиёжнинг 9,5 минг ставкаси олий таълим битирувчилари ҳисобидан, 13 минг ставкаси академик лицей ва коллежлар фан ўқитувчиларини жалб этиш ҳамда фаолият юритаётган ўқитувчиларнинг дарс юкламасини ошириш ҳисобидан қопланади.\n— Давлатимиз раҳбари мактабгача таълим тизимини таркибий жиҳатдан тубдан ислоҳ қилиш, бошқарув тузилмасини ташкил этиш, мазкур муассасаларга болаларни тўлиқ қамраб олиш учун шарт-шароитлар яратиш лозимлигини таъкидлади. Шу хусусда ҳам тўхталиб ўтсангиз.\n— Муҳтарам Президентимиз 16 август куни бўлиб ўтган учрашувда мактабгача таълим тизимида мавжуд камчиликларни таъкидлаб, алоҳида Мактабгача таълим вазирлигини ташкил этиш ва мактабгача таълим муассасалари тармоғини ривожлантириш зарурлиги масаласини қўйдилар.\nҲақиқатдан ҳам, мактабгача таълим шахс ривожида энг муҳим давр ҳисобланади. Айнан мана шу даврда болада билим олишдаги илк кўникмалар шаклланади. Мактабгача таълимда сифатли таълим-тарбия олган бола умумтаълим мактабига ортиқча қийинчиликларсиз мослашади.\nУларда ўз тенгдошларидан фарқли равишда жисмоний ривожланганлик, ўз-ўзига хизмат кўрсатиш ва шахсий гигиеник малакалар, ижтимоий-коммуникативлик, ёзиш ва ўқиш малакалари, элементар математик билимлар орқали мантиқий фикрлаш, таҳлил қилиш, таққослаш ва ижодий эстетик лаёқатлар шаклланган бўлади.\nШу боис болаларни мактабга сифатли тайёрлашда макабгача таълим тизими муҳим аҳамият касб этади.\nНодавлат мактабгача таълим муассасалари тармоғини кенгайтириш, уларга болалар қамровини ошириш пировард натижада мактабга сифатли тайёрлашга эришиш мумкин. Ўзбекистондаги қулай тадбиркорлик муҳити бу йўналишда ҳам ҳамюртларимизга талай имкониятлар бермоқда. Ҳозирда вазирлик томонидан нодавлат таълим муассасларини ташкил этиш бўйича тавсия ишлаб чиқилиб, тарғибот ишлари олиб борилмоқда.\nБугунги кунда мактабгача ёшдаги болаларни мактабгача таълимга қамраб олиш кўрсаткичи 29 фоизни ташкил этмоқда. Бу кўрсаткич 100 фоизга чиқса, фарзандларимиз тарбиясида жуда кўп нарсага эришамиз.\nПрезидентимиз Бекободда бўлганларида ҳам бу масалага алоҳида тўхталиб, боғчага борган ва бормаган болалар ўртасидаги фарқларни ҳаётий мисоллар билан тушунтириб бердилар.\nҲозирда, Давлатимиз раҳбарининг 2016 йил 29 декабрдаги "2017-2021 йилларда мактабгача таълим тизимини янада такомиллаштириш чора-тадбирлари тўғрисида”ги қарори асосида 2200 та мактабгача таълим муассасасининг моддий-техника базасини мустаҳкамлаш, жумладан, қишлоқ аҳоли пунктларида янги мактабгача таълим муассасаларини қуриш, уларни замонавий талабларга жавоб берадиган инвентарь, ускуналар, ўқув-методик қўлланмалар, мультимедиа ресурслари билан таъминлаш, 5-6 ёшдаги болалар учун мактабга тайёрлашнинг муқобил шакли бўлган 6100 та қисқа муддатли гуруҳ ташкил этиш орқали болаларнинг мактабгача таълимга қамраб олиш кўрсаткичини 4 баробар ошириш устида иш олиб борилмоқда.\nШунингдек, бугунги кунда мажбурий мактабгача таълим тизимини жорий этиш, мактабгача ёшдаги болаларни мактабга сифатли тайёрлашда соғлом рақобат муҳитини яратиш, нодавлат мактабгача таълим муассалари тармоғини кенгайтириш, уларнинг самарали ишлашини ташкил этиш мақсадида имтиёзли кредитлар ажратиш, бўш турган биноларга инвестиция киритиш шарти билан ноль қийматда узоқ муддатга ижарага бериш ҳамда солиқ имтиёзларини жорий этиш бўйича тегишли Ҳукумат қарори лойиҳаси тайёрланмоқда.\nSana: 23-avgust 2017 yil /// O'qildi: 477


Тезликни оширганлик учун жаримани камайтириш таклиф этилмоқда. Депутатлар учар ҳайдовчиларга «яхшилик» қилмоқчими?\nОлий Мажлис Қонунчилик палатасида ЎзХДП фракцияси йиғилишида Маъмурий жавобгарлик тўғрисидаги кодексига ўзгартиш киритиш тўғрисидаги қонун лойиҳаси муҳокама қилинган ва автомобилда тезликни оширганлик учун жаримани камайтириш масаласи кўриб чиқилган.\n«Ушбу қонун лойиҳасида фуқароларимизнинг эътирозларига сабаб бўлаётган айрим ҳуқуқбузарликлар учун жарималар миқдори пасайтирилган. Бу ижобий ҳолат, албатта», — деб ёзади Олий Мажлис Қонунчилик палатаси депутати, ЎзХДП фракцияси аъзоси Фирдавс Шарипов.\nМаълум қилинишича, бир гуруҳ депутатлардан иборат ишчи гуруҳ автотранспорт воситаларини бошқариш асносида йўлларда белгиланган тезликка риоя этилиши радарлар, шунингдек, стационар ва кўчма махсус техника воситаларидан фойдаланган ҳолда назорат қилинишини ўрганган.\nЎрганиш давомида фуқаролар томонидан бугунги кунда қўлланаётган жарималар миқдори юқорилиги бўйича эътирозлар билдирилган.\nЯъни депутатлар аҳоли пунктларида 70 км/соат билан чекланган тезликда 20-40 км/соатдан кўпроқ айтайлик, 91-110 км/соат тезлик орасида радарга тушиб қолса, 5 БҲМ ўрнига 3 БҲМ жарима солишни таклиф қилишмоқда ва буни жарималар аҳолининг реал даромадларидан келиб чиқиб белгиланиши керак, дея тушунтиришмоқда.\nМушоҳада қилайлик, бу таклифни жўяли деб бўладими?\n«Маъмурий жавобгарлик тўғрисидаги кодексда назарда тутилган баъзи ҳуқуқбузарликлар учун тайинланган жазо чораларининг миқдори кодекснинг инсонпарварлик ва одиллик принципларига мувофиқ эмас», деб ёзяпти депутат.\nТўғри, шунақалари ҳам бор эди. Ҳали ҳам бор. Мана шу тамойилга риоя қилиниб, йўл ҳаракати қоидаларини бузганлик учун белгиланган айрим жарималар миқдори аввалроқ камайтирилган ҳам эди. Бунга, рухсат этилмаган жойда тўхташ, светофорда «Stop» чизиғини босиб тўхташ каби қоидабузарликларни мисол келтириш мумкин.\nТан олиш керак, бу қоидабузарликлар йўлларда ҳаракатланаётган бошқа иштирокчиларга халақит бермайди, хавф туғдирмайди.\nАммо йўл ҳаракати қоидалари қон билан ёзилган, дейишади. Йўллардаги ўлим билан боғлиқ автоҳалокатларнинг катта қисми белгиланган тезлик меъёрини ошириш натижасида келиб чиқаётгани сир эмас.\nАйни пайтда юқори тезлик учун белгиланган жариманинг жуда катталиги ҳам аҳоли пунктларида ҳайдовчиларнинг белгиланган тезликни ошириб юборишига тўсиқ бўлмоқда.\nАллақандай «учарлар» белгиланган тезликни 20 км/соатга оширгани уларга оғирлик қилаётган бўлса, секинроқ юришлари керак. Уларнинг манфаатини ўйлаб, асло белгиланган жаримани камайтирмаслик керак. Жуда оби-тобида ҳозир.\nБоз устига, ҳозир аҳоли пунктларида белгиланган тезликни 20 км/соатдан ортиқ оширганлик учун жаримани ҳисоблаш, яъни 1 млн 350 минг сўм жарима қўллаш 91 км/соатдан бошлаб қўлланилаётган бўлса, энди бунга ҳам +5 км/соат қоидаси татбиқ этилиб, 96 км/соатдан бошлаб 115 км/соатгача ҳисоблаш жорий этилиши мумкин.\nЯъни тезликни ўлчашда вужудга келиши мумкин бўлган техник нуқсонлар ҳайдовчи фойдасига ҳал қилинган ҳолда шартли равишда қонунчиликда +5 км/соат бирлик белгилаб қўйилган. Бу қоида 70 км/соат соат тезлик чегараси белгиланган жойларда 76 км/соатдан бошлаб жарима солишни назарда тутарди. Лекин +20, +40 тезликни оширганларга ишламас эди.\nАслида, мен бу амалиёт жорий этилишига ҳам қаршиман. ДЙҲХХ ҳам аввал бошда «+5 қоидаси жарима солиш ва солмаслик чегарасида амал қилиши, каттароқ ва кичикроқ жарима чегарасида амал қилмаслиги»ни таъкидлаб, мантиқли жавоб берган эди. Негадир, барибир қабул қилинадиган бўлибди. Агар қабул қилинадиган бўлса мана шунинг ўзи ҳам шошқалоқ ҳайдовчиларга «катта ёрдам» эмасми?\nЭнди бу қоида ҳам жорий этилса-ю, аҳоли пунктида 115 км соат орасида ҳаракатланган учар ҳайдовчига 5 БҲМ ўрнига 3 БҲМ жарима қўллана бошланса, йўлларда нималар бошланишини тасаввур қилиб кўринг.\nҚайтага аҳоли пунктларида тезликни ўлчаш ва назорат қилишни кучайтириш ва унинг янгича усулларидан фойдаланиш керак.\nМасалан, ҳозир жойларда фойдаланилаётган станционар лазерли радарларга қарши деярли барча ҳайдовчилар антирадар ўрнатиб олишган ва тезликни айнан радар ўрнатилган нуқталардагина пасайтиришади.\nАйни пайтда лазерсиз, антирадарлар тутадиган сигнал тарқатмайдиган, автомобилнинг аҳоли пунктига кириб-чиқишда сарфлаган вақтига қараб автомобилнинг ўртача тезлигини ҳисоблайдиган радарлар ҳам чиққан. Иложи бўлса мана шунақасидан олиб келиб ўрнатиш керак.\nШаҳарларимизда белгиланган тезлик миқдори 50 км/соат қилиб белгиланишини кўпчилик кутаётган бир пайтда, бундай акс ташаббусни асло қўллаб бўлмайди.\nДЙҲХХ ходимлари бефарқ бўлаётган қоидабузарлик\nСўнгги вақтларда радарга тушмаслик учун давлат автомобиль рақамини қоғоз, скотч ва маска билан беркитиб юрувчи ҳайдовчилар кўпайган. Албатта, бундай ҳайдовчилар қоидабузарликни қасд қилиб кўчага чиқишади.\nҲолбуки, Маъмурий жавобгарлик тўғрисидаги кодекснинг 125-моддасида бундай қоидабузарлик учун қатъий жазо белгиланган.\n125-модданинг 5-қисмида давлат рақам белгиси ўзбошимчалик билан ечиб олинган транспорт воситасини бошқарганлик учун — БҲМнинг 5 баравари (1 млн 350 минг сўм) миқдорида жарима кўзда тутилган.\nДавлат рақам белгиси ясама ёки ўзга усулларда ўзгартирилган транспорт воситаларини бошқариш учун БҲМнинг 10 баравари (2 млн 700 минг сўм) миқдорида жарима белгиланган.\nДавлат рақам белгиси бу тарзда беркитиб қўйилгани — ечиб олинганга кирмаса керак, лекин ўзгача усулда ўзгартиришга ниҳоятда тўғри келади. Чунки мақсад бир хил — чалғитиш.\nЮристларимиз мабодо бу хатти-ҳаракатга тўғри келадиган қоидабузарлик Маъмурий жавобгарлик тўғрисидаги кодексда белгилаб қўйилмаган, деган хулосага келишса, демак қўшиб қўйиш керак. Айни вақти.\nЎзгартираман дейилса, жўялироқлари бор\nАгар депутатларимиз қандайдир қоидабузарлик учун қонунда белгиланган жазони енгиллаштиришни исташса, бошқаларга хавф туғдирмайдиган ва зарари тегмайдиган қоидабузарликларни излашлари керак.\nДейлик, МЖтКнинг 126-моддаси.\nУнга кўра рухсатсиз тонировка учун БҲМнинг 25 баравари (6 млн 750 минг сўм) миқдорида жарима белгиланган.\nАгар депутатларимизнинг қўлларидан келса, мана шу қоидабузарликка белгиланган жаримани камайтиришсин. Умуман, орқа эшик ойналари учун тонировканинг текин бўлиши учун курашишсин. Агар мақсад халққа яхшилик қилиш бўлса. Кўпчиликнинг дуосини олган бўлишарди.\nСубъектив фикримча, депутатлар учар ҳайдовчиларга «яхшилик» қилишни мақсад қилишган. Кўпинча 128(3)-моддаси иккинчи қисми санкциясига давлат ташкилотлари ва идоралари хизмат автомашиналари дучор бўлишади. (Ўша депутатларнинг ҳам, очиғи). Албатта катта жарималар мулозимларнинг ҳам силласини қуритган. Ҳарна, сал ёрдам бўлсин, деган бўлишлари мумкин.\nТушунамиз, хизматчилик. Лекин гуручнинг ортидан курмак ҳам сув ичиб, бу янада даҳшатли оқибатларга олиб келмасмикан? Шаҳарлар орасида қатновчи таксиларга миниб кўрганмисиз ҳеч? Франциялик дипломатнинг таассуротларини ўқимаганмисиз?


Қўқондаги чойхонада фуқаро икки кишини отди\n08:52 28 Феврал 2020\n12:19 06.02.2020 (Янгиланган 12:20 06.02.2020) Ҳавола олиш\nЧойхонада фуқаро уч киши билан жанжаллашиб қолган. Жанжал давомида у ўқ отар қурол қўллаб, уларни яралаган.\nТОШКЕНТ, 6 фев — Sputnik. Қўқон шаҳрида ўқ отар қурол қўллаган ҳолда жиноят содир этган шахсга нисбатан жиноят иши очилди.\nГоскомитет по экологии республики Узбекистан\nЭкоинспекторлар Мўйноқда браконьерлар томонидан ўққа тутилди\nБош прокуратура матбуот хизмати хабарига кўра, ҳодиса бугун, 6 февраль куни Генерал Узоқов кўчасида жойлашган чойхонада содир бўлган. Фуқаро Ж.Ж. фуқаро Б.М. ва унинг икки нафар шериклари билан жанжаллашган.\nЖанжал давомида Ж.Ж. чойхона кириш эшиги олдида турган Б.М. ва унинг шерикларига ўзида бўлган ўқ отар қурол (ов милтиғи) дан икки маротаба ўқ отиб, тан жароҳати етказган. Сўнгра ўзи воқеа жойидан яширинган.\nЖабрланувчилар олган жароҳатларнинг оғирлик даражасини аниқлаш мақсадида судга оид экспертиза тайинланган.\nМазкур ҳолат юзасидан ЖКнинг 25,97-моддаси 2-қисми "а, п" бандлари билан жиноят иши қўзғатилган.


АПЛ тарихидаги энг зўр “суперсуб”лар - Penalti.uz | Футбол янгиликлари олами!\n21:52 "Вильярреал" «Реал» футболчисини ижарага олди 80 0 Янгиликлар\nАПЛ тарихидаги энг зўр “суперсуб”лар\nЗаҳирадан майдонга тушиб кўп гол урадиганларни “суперсуб” деб аташади. Англия премьер лигаси тарихидаги заҳирадан майдонга тушиб энг кўп гол урганлар билан танишамиз.\n10.Даррен Бент – 13 та гол.\n“Ипсвич”нинг таниқли тарбияланувчиси бўлган Бент Англия футболи мухлислари учун таниш. “Ипсвич”дан сўнг “Чарлтон”, “Тоттенхем”, “Сандерленд”, “Астон Вилла”, “Фулхем” каби жамоалар сафида тўп сурди. Барча жамоаларида у асосий таркиб футболчиси эди. Лекин заҳирадан майдонга тушган пайтлари ҳам бўлган. Бундай ўйинлар Бент ҳисобида 60 та бор ва бу ўйинларда у 13 марта рақиб дарвозасини ишғол қилган.\nДаррен Бент ҳисобида АПЛда 277 та ўйинда 106 та гол ва 17 та ассистентлик мавжуд. Англия чемпионлигига эришиш эса бирор марта ҳам насиб этмади. 2019 йилда фаолиятини якунлаган Бентнинг охирги жамоаси “Дерби” бўлди.\nЭдин Жеко – 13 та гол.\nЖеко 2011 йилда Англияга келди. “Ман Сити” футболчини “Вольфсбург” дан сотиб олди. “Шаҳарликлар” босниялик футболчининг Англиядаги ягона клуби бўлиб турибди. Футболчи заҳирадан 56 марта майдонга тушди ва 13 та голни ўз ҳисобига ёздириб қўйган.\nЖеко АПЛда 130 та ўйинда майдонга тушган ва 50 та гол, 24 та ассистентликни ўз ҳисобига ёдириб қўйган. 2012 ва 2014 йилларда босниялик футболчи Англия чемпионига айланган. 2015 йилда эса Туманли албионни тарк этди. Ҳозирда “Рома”да тўп сураётган футболчи ҳозирча фаолиятини якунлаш ҳақида ўйламаяпти.\nВиктор Аничебе – 14 та гол\nВиктор АПЛнинг 3 та жамоасида – “Эвертон”, “Вест Бромвич” ва “Сандерленд”да тўп сурган. Аничебе асосан заҳирадан майдонга тушган. Умумий ҳисобда 107 марта заҳирадан майдонга тушган ва шу ўйинларда 14 та гол уришга эришган. Самаралилик камлиги учун ҳам у 2018 йилдан буён эркин агент бўлиб қолгандир. У ҳозир 31 ёшда ва ўзига янги жамоа топишга қийналяпти.\nВиктор АПЛда 204 та ўйинда майдонга тушган. Унинг ҳисобида 27 та гол ва 18 та голли узатма мавжуд. Ҳозиргача бирорта совринни қўлга кирита олмаган.\nПитер Крауч – 16 та гол\nКрауч – АПЛнинг афсонавий футболчиларидан бири. “Астон Вилла” сафида 2001/2002 йилги мавсумда деют қилганидан бошлаб ўзининг бўйи туфайли мухлислар эътиборига туша бошлади. “Вилла”дан кейин АПЛнинг бир қанча жамоалари, жумладан, “Саутгемптон”, “Ливерпуль”, “Портсмут”, “Тоттенхем”, “Сток Сити” каби жамоаларда тўп сурган. Охирги жамоаси эса “Бёрнли” эди. Крауч ҳисобида заҳирадан майдонга тушиб урилган голлар 16 тани ташкил этади. Бунинг учун унга 157 та ўйин керак бўлди.\nУмумий ҳисобда АПЛда 467 марта майдонга тушган ва 106 та гол ва 57 та голли узатмани ўз ҳисобига ёздириб қўйган. Англия чемпиони бўлиш насиб этмаган. Профессионал фаолиятини 38 ёшида якунлаган.\nНванкво Кану – 17 та гол\nНигериялик футболчини Премер-лига мухлислари 2000 йиллардан бошлаб таниганлар. Ўша пайтларда Кану “Арсенал”нинг ёш ва умидли юлдузи эди. Аммо футболчи ўзининг даражасини ушлаб тура олмади ва кейинги фаолиятини “Вест Бромвич”, “Портсмут” каби жамоаларда давом эттирди. Кану 118 марта заҳирадан майдонга тушган ва 17 та гол уришга муваффақ бўлган.\nАнглияда ўтказган 13 йили давомида Нванкво ҳисобида 273 та ўйин, 54 та гол ва 29 та голли узатма мавжуд. 2002 ва 2004 йилларда “Арсенал” сафида Англия чемпионлигига эришган. Фаолиятини 2012 йилда “Портсмут” сафида тугатган.\nДаниел Старриж – 17 та гол\n“Ковентри” ва “Ман Сити” академияси тарбияланувчиси бўлган Старриж АПЛдаги дебютини “Шаҳарликлар” сафида ўтказган. Кейин эса “Челси”, “Болтон”, “Вест Бромвич”, “Ливерпул” каби жамоаларда тўп сурди. Ўзининг ностабил ўйини туфайли Дениел жамоалар сафида кўп ўйинларда заҳирадан майдонга тушган. 94 та ўйинда заҳирадан майдонга тушган Старриж 17 та гол урган.\nУмумий ҳисобда АПЛдаги ўйинлари сони 218 та ни ташкил этади. Бу ўйинларда 77 та гол ва 29 та голли узатмани ўз ҳисобига ёздириб қўйган. 2010 йилда “Челси” сафида Англия чемпионлигига эришган. Ёз ойида Старриж “Трабзонспор” сафига ўтди ва ҳозирда фаолиятин Туркияда давом эттиряпти.\nОле-Гуннар Сульшер – 17 та гол\nФергюсон давридаги “Манчестер Юнайтед”нинг афсонавий суперсаби ҳисобланган Сульшер. Оле-Гуннар “МЮ” сафига 1996 йилда “Мельде” сафидан 2 млн фунт эвазига келиб қўшилган. Қандай ҳолатда бўлишидан қатъий назар Сульшер “Қизил иблислар”ни 11 йил давомида тарк этмади. Унинг афсонавий “супер заҳира футболчиси” бўлишига 1998/1999 йилги мавсумдаги Чемпионлар лигаси финали сабаб бўлган. “Бавария” билан бўлган финалда охирги дақиқаларда ғалаба голини айнан Сульшер урган.\nСульшер ҳисобида 235 та ўйинда 92 та гол ва 36 та голли узатма мавжуд. Заҳирадан майдонга тушган ўйинлари сони 84 тани ташкил этади ва бу ўйинларда 17 та голни ўз ҳисобига ёздириб қўйган. “Манчестер Юнайтед” сафида 6 марта Англия чемпионлигига эришган.\nЧичарито – 19 та гол\n“Қизил иблислар”нинг мухлислари эътирофига кўра Сульшер заҳирадан майдона тушиб ўйинни ўзартириб юборадиган қутқарувчи. Аммо яна бир футболчи борки, у заҳирадан майдога тушганда Сульшердан ҳам кўра фойдалироқ бўлган. Бу мексикалик Хавиер эрнандес. 2010 йилда “Чивас” сафидан 7.5 млн евро эвазига “Манчестер Юнайтед” га келиб қўшилган Чичарито олдида жуда қийин вазифа турганди. Ўша пайтларда “МЮ” сафида ҳужумчилар бисёр эди. Рақобат кучли. “МЮ”да сўнг Англияда “Вест Хем” сафида ҳам майдонга тушган Чичарито 77 та ўйинни заҳирадан бошлаган ва шу ўйинларда 19 та гол урган.\nУмумий ҳисобда АПЛда 158 та ўйинда майдонга тушган ва 53 та гол ва 16 та ассистентликни ўз ҳисобига ёздириб қўйган. 2011 ва 2013 йилларда “МЮ” билан бирга Англия чемпионлигини қўлга киритган.\nОливье Жиру – 20 та гол\nФутболчи 2012 йилдан буён Туманли Албионда майдога тушиб келмоқда. Илк бор “Арсенал” сафига келиб қўшилган Жиру беш ярим мавсум давомида “канонирлар” шарафини ҳимоя қилди. Кейин эса ашаддий рақиб “Челси” сафига ўтиб кетди. Авваллари асосий таркиб футболчиси бўлган бўлса, ҳозирда асосан заҳирадан майдонга тушяпти. 91 та ўйинни заҳирадан бошлаган Жиру, ўша ўйинларда 20 та гол уриша муваффақ бўлган.\nАПЛда умумий ҳисобда 225 та ўйин ўтказган ва 78 та гол ва 32 та голли узатмани амалга оширган. “Арсенал” сафида ҳам “Челси” сафида ҳам Англия чемпионлигини қўлга кирита олмаган.\nЖермен Дефо – 24 та гол.\nЖермен Дефо-АПЛнинг афсонавий футболчиларидан бири. 2001 йилда АПЛдаги дебютини “Вест Хем” сафида бошлаган ва кейинчалик “Тоттенхем”, “Портсмут”, “Сандерленд”, “Борнмут” каби жамоаларда тўп сурган. У 149 та ўйинда заҳирадан майдонга тушган ва бу ўйинларда 24 та гол уришга эришган.\nДефо Англия премьер лигасида 496 та ўйинда майдонга тушган ва 163 та гол ва 27 та голли узатмани ҳисобига ёздириб қўйган.\n19.01.2020, 01:25 682 0\nБензема «Реал» тарихидаги тўпурарлар орасида 5-ўринга чиқди


Ӯзбекистон, 28 Январь 2019\nпонедельник 28 Январь 2019\nЎзбекистонда 16−25 ёшдагиларнинг 17,0% дан ортиғи ишсиз\nЎзбекистонда ишсизлик даражаси 2018 йилда 9,3% ни ташкил этди. Бу ҳақда Бандлик ва меҳнат муносабатлари вазирлиги матбуот хизматига таяниб маҳаллий нашрлар хабар қилди.\nСамарқандда маст эрини ўлдириб қўйганликда гумон қилинаётган аёл ушланди\n2019 йил 27 январь куни Самарқанд вилоятининг Пахтачи туманида яшаган Э.Ў. исмли эркак жасади топилди. Жасаднинг юзида жароҳатлар борлиги аниқланган.\nҲарбий прокурор генерал Ҳаёт Шарифхўжаевга умрбод қамоқ жазоси сўради\nЎзбекистон Республикаси Ҳарбий судида ўтаётган ёпиқ маҳкамада прокурор суддан генерал Ҳаёт Шарифхўжаевни умрбод қамоқ жазосига ҳукм қилишни сўради.\nҚирғизистонда «Мегаком» уяли операторини сотмаслик ҳақида сиёсий қарор қабул қилинди\nҚирғизистон ҳукумати “Мегаком” уяли оператори бренди остида машҳур бўлган «Альфа Телеком» ЁАЖни сотмасликка қарор қилди. Бу ҳақда “Озодлик” радиосига интервью берган компания бош директори Ақилбек Жамангулов баёнот берди.\nТожик генераллари - хорижий кутюрьелар мижози\nНақшли олтин кашта, махсус матолар ва хорижий тикувчилар... Тожик генерали гардероби минг долларга етади.\nТожикистон Адлия вазири Хўжанд колониясидаги исён ҳақидаги саволга жавоб беришдан ўзини олиб қочди\nТожикистон Адлия вазири журналистларнинг ўтган йилнинг 8 ноябр кечқурун Хўжанддаги №3/3 колонияда юз берган исён ҳақидаги саволларига жавоб беришдан воз кечди.\nЗўравонликлар фонида Қозоғистон ИИВ балоғатга етмаганлар ишлари бўйича комиссияни чақирди\nТармоқда ўсмирларга нисбатан зўравонликлар билан боғлиқ ҳодисалар акс этган видеонинг тарқалиши ва фойдаланувчилар томонидан кенг мунозаралар авж олгани муносабати билан Қозоғистон Ички ишлар вазирлиги балоғатга етмаганлар ишлари бўйича комиссияни чақириш таклифини илгари сурди.\nОрол денгизининг қуриган тубидан чучук сув топилди\nҚорақалпоғистоннинг Мўйноқ туманидан 200 километр, Нукус шаҳридан эса 400 километр олисда жойлашган "Возрождение" оролидан чучук сув топилди.\nЭлёр Ғаниев ҳукуматга қайтди. У энди Бош вазир ўринбосари\nТашқи иқтисодий алоқалар, инвестициялар ва савдо вазири сифатида 2012 йилдан 2017 йилгача ишлаган Элёр Ғаниев лавозими пасайтирилганидан деярли 14 ой ўтганидан сўнг қайта Бош вазир ўринбосари лавозимига тайинланди.\nГўшт 2-3 минг сўмга, гурунч 1-6 минг сўмга қимматлади\nДавлат статистика қўмитаси январь ойида қатор озиқ-овқат маҳсулотлари нархи ўтган ойга нисбатан сезиларли ошганини маълум қилди.\nФарғонада 3,5 миллион долларни Қирғизистонга олиб чиқмоқчи бўлганлар қўлга олинди\nФарғона вилояти орқали Қирғизистонга 3,5 миллион доллар пулни ноқонуний олиб чиқиб кетишга уринган шахслар қўлга олинди. Бу ҳақда “Ўзбекистон-24” телеканали Давлат хавфсизлик хизмати тарқатган расмий маълумотга таяниб хабар берди.\nКекса аёлнинг бошига челак кийдирганлардан бири ЁИ кафиллигида қамоқдан озод бўлди (видео)\nСамарқандда кекса аёлнинг бошига челак кийдириб, мушт туширган йигитларга суд ҳукми ўқилди.


Cана : 18-09-2017 / Муносабат, Экотуризм / кўрилди: 7366\nБегонанинг сен ҳақингдаги фикрини билиш доим қизиқ туюлган. Агар у чет эллик сайёҳ бўлса-ю, ўлкамиздаги таассуротлари ҳақида очиқ айтадиган бўлса – яна ҳам қизиқарлироқ.\nЮжения Меркулиали (талаба, Италия) ва Жорди Хурадо Миро (телекоммуникациялар муҳандиси, Испания)\nИккита "саёқ” сайёҳ – барселоналик 30 ёшли саёҳатчи-блогер ва фотограф ҳамда италиялик 23 ёшли талаба – Руминиядан бошланган катта саёҳтни деб ишдан бўшашди. Марокаш ва Туркияга сафардан сўнг улар Ўзбекистонга келишга қарор қилдилар.\n– Саёҳатимиз икки йилдан бери давом этмоқда, лекин ўшангача ҳам биз тажрибали бэкпекер (мустақил, одатда кам пул сарфлаб саёҳат қилувчилар, улар одатда рюкзак (backpack) осиб юрганлари учун "бэкпекер” деб аталади) саналардик: мен 55 та мамлакатда, Южения – 40 та мамлакатда бўлган. Марказий Осиё бўйлаб уч ойдан бери сайр қиламиз: БААдан Дубай–Алмати рейсида учиб келиб, саёҳатни Қозоғистондан бошлагандик, ундан Қирғизистонга ва Ўзбекистонга ўтдик.\nЎзбекистонга визани бир ҳафтада олдик, ҳеч қандай қийинчилик юзага келмади. 75 доллар тўладик, бу унчалик қиммат ҳам эмас. Ўзбекистонга виза бекор қилиниши ҳақида янгиликни эшитиб, шундай бўлишини кутгандик, бекор бўлиб чиқди.\nҚирғиз-ўзбек чегарасини кесиб ўтиб, Фарғона водийсига кирдик. Назорат-ўтказиш пунктларида порахўрлик авж олгани ҳақида айтишганди. Лекин божхоначилар мулойим ва хушмуомала бўлишди, пул сўраганлари йўқ. Тўғри, ижикилаб сўраб-суриштиришлари бизни ҳайратга солди. Қизиқ қоида: мамлакатга олиб кирганингдан кўра кўпроқ валюта олиб чиқиш мумкин эмас экан.\nБу ерда автостоп билан саёҳат қанчалик осон эканлигини кўриб, ҳайратга тушдик, кўпчилик одамлар бизни уйларига таклиф қилишди, меҳмон қилмоқчи бўлдилар. Лекин ўзимиз учун тушунарсиз бир хусусиятни кузатдик. Одатда, мамлакат аҳолиси қанчалик меҳмондўст бўлса, машинада етиб олиш шунчалик осон бўлади. Лекин биз ғарбга қараб юрар эканмиз, одамлар ўша-ўша меҳмондўст бўлишса-да, ҳайдовчиларни кўндириш қийинлашиб бораверди. Ҳайдовчилар биздан йўл ҳақи сўрашар ("Dollar, dollar!”), текинга қандай қилиб олиб кетиш мумкинлигини тушунишмасди. Шунга қарамай, жон деб меҳмон қилишарди ва ҳатто йўлга ул-бул нарса харид қилиб беришни таклиф қилашарди.\nФарғонада мени соғлиқни сақлаш бепуллиги ҳайратга солди. Тишим оғриб қолди ва ўша ерда яшовчи бир инсон мени давлат поликлиникасига олиб бориб, бу ерда бепул даволашларини айтди. Ишонмадим, кўриб бўлгандан кейин қўлимга чек тутқазишса керак деб ўйладим. Лекин ҳақиқатан текин экан: стоматолог тишимни текширди ва тавсиялар берди.\nЎзбекистонни биз бир ойда Фарғона водийси–Тошкент–Самарқанд–Шаҳрисабз–Термиз–Самарқанд–Бухоро–Хива–Урганч–Тошкент йўналиши бўйлаб кезиб чиқдик. Энг ёққани Хива билан Термиз бўлди. Хива жуда мафтункор, бошқа ерлардаги каби одам гавжум эмас – тинч, осуда. Тунда сайр қилдик, йўлда бирорта одам учрамасди. Термиз – алоҳида таърифга лойиқ, унда Ўзбекистоннинг қадимий муҳити сезилиб туради, бу шаҳар қайта таъмирланган Самарқандга қараганда асл кўринишини кўпроқ сақлаб қолган. Мен барча сайёҳларга сийқаси чиққан Буюк ипак йўли маршрутидан четланиб, камроқ шуҳрат қозонган шаҳарларни айланишни тавсия этган бўлардим.\nХивада шу ерлик аҳолидан бири мени укасининг тўйига таклиф қилди. "Wedding, wedding, my brother, wedding!”– такрорларди у. Бироқ, зиёфат асло никоҳ тўйига ўхшамасди. "Уканг қани?”– сўрадик биз. У етти–саккиз ёшли болага имо қилди. Кейин кимдир ишора билан тушунтирди: "кес-кес”. Бу хатна муносабати билан уюштирилган тўй экан (ўзбек тилида "тўй” деб ҳам никоҳ тўйини ҳам бу маросимни аташларини кейинроқ билдик). Бундай мусулмон анъаналари борлигини билмасдик. Воқеани камерага олишар, меҳмонларнинг дил сўзларини ёзиб олишарди. Менга ҳам микрофон тутқаздилар. Бироз ўнғайсизландим – никоҳда ёш келин-куёвга биргаликда узоқ ва бахтли ҳаёт кечиришни тилайдилар, бу вазиятда нима тилаш мумкин?\nБизни, бэкапер-сайёҳлар сифатида, ҳар куни меҳмонхона/хостелда рўйхатдан ўтиш талаби анча чеклади. Биз капаларда ёки маҳаллий аҳоли уйларида тунашга ўрганганмиз, бу қизиқарли тажриба ва камбюджетли саёҳатнинг ўзига хосликларидан биридир. Рўйхатдан ўтиш талаби ҳаракатланиш масофасини ҳам чекларди: айнан шу сабабли биз Орол денгизига бора олмадик – белгиланган муддатга етиб кела олмасдик.\nЎзбекистонда жамоат транспорти тизимини такомиллаштириш лозим: кўпчилик сайёҳлар Хивага атвобус қатнови ривожланмаганлиги учун бормайдилар. Бизга поезд жуда маъқул келди (тунги поездда Тошкентдан Самарқандга ва Урганчдан Тошкентга бордик): чиптаси арзон, жойлари қулай, янги чойшаб, сочиқ беришади.\nНархлар масаласида бироз хира таассурот қолдирди: қоровулга баъзида пора бериш мумкин, масалан, эрталаб соат бешда минорага киритиши учун. Лекин унга ушбу бинони қўриқлаши учун пул тўлайдилар-ку. Баъзида эса, тарихий бинога кираверишда бир одам туради ва пул тўлашни талаб қилади, кейин эса, кириш бепул эканлиги аниқланади. Булар бари ишонч даражасини туширади. Ичан Қалъадаги каби кириш учун ягона чипта ҳаммага ҳам тўғри келавермайди. Биз ҳар бир жойга киришга алоҳида пул тўлашни маъқул кўрган бўлардик. Умуман олганда, нархлар жуда паст, айниқса озиқ-овқат арзон.\nЖойлашув масканлари ичида кўпсонли оилавий меҳмонхоналар маъқул келди, у ерда яшар экансан, ўзингни оиланинг бир аъзосидек ҳис қиласан. Меҳмонхоналарда нархлар Қирғизистондагига қараганда баландроқ. Лекин хоналар яхши жиҳозланган, нима учун пул тўлаётганлигингни биласан. Қўшимчасига, ҳар доим мазали нонушта берилади. Хостелда бир тун, Европадаги каби, $8 туради.\nСаёҳатларда биз жуда, жуда кам пул сарфлаймиз. Икки кишига бир суткада ўртача €4. Ҳар нарсада тежаймиз – автостопдан фойдаланамиз, хостеллар билан ҳамкорлик қиламиз (бепул жой бергани учун блогимизда улар ҳақда ёзамиз).\nЎзбекистонда биз назоратнинг кўплигидан ҳайратландик – метрода текшириш, поездга ўтиришдан олдин текшириш. Лекин кейинроқ тушунасан – сен хавфсизликдасан, сен билан ҳеч нарса рўй бермайди.\nЎзбекистондан кейин Тожикистонга йўл олдик, кейин Остонага қайтамиз ва уйга учамиз. Кейин бирор муддат "одатий” ҳаётга қайтамиз. Саёҳат қилиш бизга ёқади, лекин у инсонни анча толиқтиради.\nМаттиас Рогтус, аэрокосмик муҳандис (Бельгия)\n23 ёшли талаба Ўзбекистон бўйлаб 2015 йилда Тошкент–Самарқанд–Бухоро–Хива йўналишида саёҳат қилди. 18 ёшидан буён автостоп ёрдамида сайр қилади, 58 та мамлакатда бўлган: Исландия соҳилларида китларни кузатган, Хитойда филларни қўлга ўргатган, Ашхободдаги энг баланд меҳмонхонанинг томига чиққан, Эрон радиосида интервью берган, Перудаги Мачу-Пикчуга бепул етиб борган, 42 минг км.ни автостоп орқали босиб ўтган ва 500 миля яёв юрган.\n– Мамлакатга визани бир неча кунда олдим – танишим мени Ўзбекистоннинг Бельгиядаги элчиси билан таништирди, у жараённи тезлатишга ёрдам берди. Виза учун 30 евро тўладим, бу жуда яхши нарх.\nЎзбекистон бўйлаб саёҳат қилиш жуда арзон, лекин етиб олиш қиммат. Ҳар куни рўйхатдан ўтиш қоидаси бэкпекер ҳаракатланиши тезлигига қаттиқ таъсир кўрсатади. Бу кўз кўриб қулоқ эшитмаган ҳолат, бошқа бирор мамлакатда бундан талабни учратмаганман. Мен каучсерферларникида яшашни афзал биламан, лекин юқоридаги қоида туфайли айёрлик ишлатишимга тўғри келди: бир неча тунни хостелларда ўтказдим, кейин қанчадир кун рўйхатга киритиб туришлари учун пул тўладим, ўзим эса каучсерферларникида яшадим, яна Тошкент–Самарқанд поездига чипта сотиб олдим (бу эса, шу кунларда рўйхатдан ўтмаслик имконини берарди), лекин ўзим йўлни атвостоп билан кесиб ўтдим, менга шуниси қизиқроқ. Натижада, яшаган кунларимнинг ҳаммаси учун ҳам рўйхат белгиси бўлмади, лекин Туркманистон чегарасидан ўтишимда ҳеч ким талонларимни текшириб кўргани йўқ. Балки омадим келиб қолгандир.\nУмумий ҳисобда, саёҳат давомида $100га яқин пул сарфладим. Озиқ-овқатлар жуда арзон. Шаҳарларда асосан яёв юрдим, баъзида автобусга чиқдим. Эсда қолган хотиралардан: Чорвоқ бўйида баҳайбат қозонда Бельгия фрисини тайёрладим, Самарқанддаги минора тепасида тонг отишини кузатдим, Хивага кетаётганимда, Газлида бир оқкўнгил аёл тунаш учун бутун бошли уйни тақдим қилди.\nМамлакат бўйлаб назорат-ўтказиш пунктлари жуда кўп. Баъзида ЙПХ ходимларига ҳайдовчилар пора беришларига тўғри келди. Бу мамлакатга ишонч даражасини туширади ва минтақани хавфсираб четлаб ўтишга сабаб бўлади (лекин саёҳатим давомида бирорта ҳам нохуш ҳодиса рўй бермади).\nТуризм соҳасида Қирғизистон яхши чоралар кўрган: Туркия орқали арзон ҳаво рейси, визасиз режим. Булар бари янги сайёҳлар келишига сабаб бўлади ва мамлакат бўйлаб саёҳат қилишни анча осонлаштиради.\nДиего Харо, юрист (Испания)\n– Ўзбекистон бўйлаб Тошкент–Хива–Бухоро–Самарқанд–Тошкент йўналиши бўйича бир ҳафта сайр қилдим.\nТезкор виза олишга ариза топширдим, бир ҳафтада қўлимга тегди. Афсуски, анкетани тўлдириш бўйича талаблар ҳақида инглиз тилида ахборот топиш анча қийин.\nХостелда яшадим, нархлар худди Европадагидек – $10. Шароити ва хизмат кўрсатиш – ўртача. Ғарбий Европадагига қараганда товарлар, озиқ-овқат нархлари ва йўл кира анча арзон. Сайёҳлик хизматлари ва товарлар қимматроқ. Умуман олганда, сафарим давомида мен $200–300 сарфладим.\nОқкўнгил ва меҳмондўст халқ менга жуда ёқди. Тарихий жойларга бой Самарқанд ҳайратга солди. Салбий томонлари: сотувчилар, сайёҳларга кўзи тушиши билан, илакишиб олади. Таксичилар, кўчада савдо қилувчилар, баъзи хостеллар ишчилари сени лақиллатишмоқчи бўлаётгандек ҳиссиёт уйғонади. Бундай одамлар барча мамлакатларда бор, лекин Ўзбекистонда кўпроқ (лекин, мен учратганим ажойиб одамларга нисбатан кам).\nЯна бир минус: сайёҳлик масканларидан ташқарида Wi-Fiга уланиш нуқталари йўқ.\nХавфсизлик даражаси юқори. Ҳуқуқни муҳофаза қилиш ходимларини ҳар қадамда учратиш мумкин, кўпинча улар мен билан хушмуомала бўлдилар.\nФикримча, Ўзбекистонда туризмни ривожлантириш учун инглиз тилида, жумладан, транспорт ва мамлакат бўйлаб ҳаракатланиш усуллари тўғрисида кўпроқ ахборот бериш, Ўзбекистонга авиарейслар нархини тушириш ва визани расмийлаштириш таомилини соддалаштириш (ёки бекор қилиш) керак.\nМикаэль Панайоту, дастурчи (Франция)\n– Ўзбекистонга ўтган йилнинг сентябрида – салқин паллада амалга оширдим. Визани 10 кунда олдим, ўша пайтда нархи €70 турарди. Тошкент–Самарқанд–Шаҳрисабз–Тошкент йўналиши бўйлаб сайр қилдим. Тошкентда Чорсу бозори ва ҳунармандлар қатори, князь Романов саройи ва Рим-католик черкови ёқди. Тошкент ҳайвонот боғида бўлдим. Катта ҳудуд, кўкаламзорлашган майдон, ноёб ҳайвонлар мавжуд. Тошкентда чиройли, хавфсиз ва тоза метро бор. Минуслардан метро бекатларида суратга олиш тақиқланганлигини (ҳолбуки тақиқловчи белгилар йўқ) келтиришим мумкин.\nМамлакатда ҳалигача эълон қилинмаган комендант соат мавжуд. Меҳмонхонага 22:00гача қайтишинг керак, ҳар куни рўйхатга олинганлик ҳақида талон берилади. Айтишларича, бу талонни аэропортда кўрсатиш керак бўлади, лекин мен бундай ҳолатга дуч келмадим.\nЎзбекистонда нархлар ўртача. Халқи жуда дўстона ва хушмуомала, доим ёрдам беришга тайёр. Таомлари ажойиб. Менимча, дунёдаги энг мазали таомлар. Афсуски, банкоматлар жуда кам. Самарқандда деярли йўқ.\nАндрей Миронь, учувчи (Латвия)\n– Охирги сафарим (90- йилларда хизмат сафари билан тез-тез келардим)дан бери Тошкент таниб бўлмас даражада ўзгарибди. Марказий туманлар кенгроқ тус олибди, кўплаб замонавий бинолар қурилибди. Метро ўша-ўша шинам, тоза ва гўзал бўлиб қолганлиги қувонтирди.\nТошкент аэропорти жуда ёмон таассурот қолдирди.Чет эл фуқаролари учун паспорт назоратида фақат иккита дарча ишларкан. Аксарият йўловчилар айнан сайёҳлар бўлиб, узун навбатга тизилишади. Кичкинагина юк тасмаси кўплаб чемоданлар ва сумаларни сиғдира олмай, улар полга ағдарилиб тушади.\nHyatt Regency Tashkent меҳмонхонасига қўндим. Ажойиб меҳмонхона, сифатли сервис, эътиборли персонал, жойлашуви ҳам қулай.\nШаҳар бўйлаб кезиб, қизиқарли хусусиятни пайқадим: шаҳардаги қарийб барча автомобиллар оқ ранг ва маҳаллий автосаноатники. Ҳамма бир хил машинада юрган СССРга тушиб қолгандек бўлдим.\nНега автосаноатимиз ўз аравасини ўзи тортолмай, ҳукумат ёрдами билан судралиб келмоқда?


Андижон, Жиззах ва Сурхондарё ишбилармонлик муҳити ёмон ҳудудлар сифатида баҳоланди\n10 Èþíü 2020 13:03 474\nАдлия вазирлиги ҳудудлардаги тадбиркорлик ва ишбилармонлик муҳити рейтингини эълон қилди.\nРейтинг жами 29 та кўрсаткичлар (индикаторлар) асосида амалга оширилиб, шундан 25 таси тегишли идораларнинг статистик маълумотлари, қолган 4 таси 17 мингдан ортиқ тадбиркорлар ўртасида ўтказилган сўровлар натижалари асосида ҳисобланди.\nИшбилармонлик муҳитини баҳолаш мезонлари тўғридан-тўғри Ҳукумат қарорида кўрсатилган бўлиб, Савдо-саноат палатаси, бизнес-омбудсман, Давлат солиқ қўмитаси ва бошқа ташкилотлар билан келишилган.\n5. Самарқанд вилояти.\nРейтингнинг қуйи поғонасидан Андижон, Жиззах, Сурхондарё вилоятлари ўрин эгаллаган.\nУмуман, агар сўровнома натижаларига қарайдиган бўлсак, тадбиркорларнинг давлат ташкилотларига ишончи пастлиги ҳамда муҳандислик-коммуникация тармоқларига уланиш масаласи асосий муаммолар сифатида кўрсатилган.


Статистик ҳисоботга қандай ўзгартиришлар киритилди | NORMA.UZ\nВазирлар Маҳкамасининг 14.07.2021 йилдаги 445-сон қарори билан Нобанк ва бошқа молиявий ташкилотлар шарҳини шакллантириш бўйича статистик ҳисоботларни юритиш тартиби тўғрисидаги низом тасдиқланди.\nНизом Президентнинг 3.08.2020 йилдаги «Ўзбекистон Республикасининг миллий статистика тизимини янада такомиллаштириш ва ривожлантириш чора-тадбирлари тўғрисида»ги ПҚ-4796-сон қарорига мувофиқ ишлаб чиқилган.\nНобанк ва бошқа молиявий ташкилотлар шарҳлари Марказий банк томонидан Халқаро валюта жамғармасининг Пул-кредит ва молиявий статистикани шакллантириш қўлланмасида белгиланган меъёрлар асосида шакллантирилади.\nстатистик ҳисоботларни тузиш ва тақдим этиш тартиби;\nстатистик ҳисоботларни текшириш тартиби;\nаниқланган хато ва камчиликларни бартараф этиш тартиби.\nШунингдек қабул қилинган қарорда нобанк ва бошқа молиявий ташкилотлар шарҳларини эълон қилиб бориш муддатлари белгиланган.\nНобанк ва бошқа молиявий ташкилотларнинг молиявий сектори шаҳрини шакллантириш учун статистик маълумотлар қуйида белгиланган муддатларда Марказий банкка тақдим этилади:\n2021 йил 1 сентябрдан – даврий равишда;\n2021 йил 31 декабрга қадар – 2019 ва 2020 йиллар якунлари бўйича.


Дзюдо бўйича «Олимпия келажаги» мусобақаси старт олмоқда\n19 апрель, 2018, 11:18 1067\nЎзбекистонда илк маротаба тўртта спорт туридан (дзюдо, спорт курашлари, бокс ва таэквондо WTF) янгича кўринишдаги «Олимпия келажаги» мусобақалари ташкил этилмоқда.\n28-29 апрель кунлари Қашқадарёда дзюдо бўйича мусобақанинг ҳудудий беллашувларига старт берилади. Бу ҳақда МОҚ матбуот хизмати хабар берди.\nЎша кунлари «С» гуруҳида Қашқадарё, Сурхондарё ва Навоий терма жамоалари ўзаро кураш олиб борадилар. Қайд этиб ўтиш лозимки, улар орасидан фақатгина битта жамоа ҳал қилувчи финал босқичида қатнашиш ҳуқуқини қўлга киритади.\nЭслатиб ўтамиз, республика бўйича терма жамоалар тўртта гуруҳга бўлинган. «А» гуруҳида Андижон, Наманган, Фарғона ва Тошкент вилояти терма жамоалари баҳс юритсалар, «B» гуруҳида Тошкент шаҳар, Сирдарё, Самарқанд ва Жиззах терма жамоалари финал йўлланмаси учун кураш олиб борадилар. «D» гуруҳида эса Қорақалпоғистон, Хоразм ва Бухоро терма жамоалари ўртасида мусобақалар ташкил қилинади.\n6-7 апрель кунлари бўлиб ўтадиган финал беллашувларига Термиз шаҳри мезбонлик қилади.


Моуриньо "Челси" футболчисини ўзига оғдирмоқда\n15 январь, 2017, 16:47\nЖамоа таркибини кучайтиришга ҳаракат қилаётган Жозе Моуриньо "Манчестер Юнайтед"га собиқ шогирдларини ҳам чақирмоқда. Бу гал португалиялик мутахассис узоқдан ўйинчи қидирмай АПЛда ишончли ўйнаётган футболчини ўз жамоасига таклиф қилди.\nЖозе Моуриньо "Челси"да тўп сураётган Неманья Матични қўлга киритишни истамоқда. Сербиялик ярим ҳимоясчи Лондон клубига жамоани Моуриньо бошқарган пайтда "Бенфика"дан олиб келинган. 2014 йилдан буён "Челси" ўйнаётган Матич жами 136 та учрашувда майдонга тушди ва рақиблар дарвозасига 5 та тўп киритди.\nМатичнинг трансфер суммаси 32 миллион еврога баҳоланмоқда.


Rost24 - Косонсойда сел бўлган куни аҳоли табиий офатдан огоҳлантирилганмиди?\nКосонсойда сел бўлган куни аҳоли табиий офатдан огоҳлантирилганмиди?\nСайтимизда “8 нафар фуқаро ўлди. Бунга кимдир жавоб берадими? Ёхуд фалокатдан кейин фалокатлиги ҳақида фақат баёнот берадиган ФВВ" ҳақида мақола эълон қилган эдик. Мақолада агар ўз вақтида аҳоли огоҳлантирилганда, масъул ташкилотлар ўз вазифасига масъулият билан бажарганида, балки бугунгидек фожиалар рўй бермас эдими, деган мулоҳаза ўртага ташланган эди.\nБугун Косонсойдаги сел ҳодисаси оқибатида ҳалок бўлганлар сони 9 нафарга етгани маълум бўлди.\nНаманган вилояти Косонсой туманида кучли сел келиши оқибатда 9 нафар ўлим кузатилган, 6 нафар киши жароҳатланган. Rost24.uz ахборот сайти сел оқибатида нима учун 9 нафар фуқаро қутқариб қолинмагани, сел келиши аввалидан аҳоли қай даражада огоҳлантирилгани (умуман огоҳлантирилганмиди) ва қутқариш учун қандай техникалар жалб этилгани билан қизиқди.\nМақсад табиий офат олдидан вазирлик қанчалар пухта тайёргарлик кўриши ва аҳолини қутқариш учун қанчалар зарур техникаларни жалб этишини аниқлаш эди. Сабаб қонунда белгиланишича, Фавқулодда вазиятлар вазирлигининг асосий вазифаси офатдан кейин оқибатлар билан курашиш эмас, балки хавф олдини олиш ва профилактика қилишдир.\nФавқулодда вазиятлар вазирлиги матбуот котиби Мурод Содиқовнинг маълум қилишича, дунёнинг ҳеч бир ҳудудида табиий офатларни 100 фоиз аниқ санаси ва соатини аниқлаб берувчи мослама йўқ. Шундай экан сел тез келиши туфайли кўпинча аҳоли орасида қурбонлар кузатилиб туради. “Ҳатто ривожланган давлатларда ҳам сел оқибатида ўлим ҳолатлари кузатилади”, дейди М.Содиқов.\nВазирликнинг маълумотига кўра, 13 июль куни “Ўзгидромет” томонидан Республикамизнинг тоғли ва тоғолди ҳудудларида ҳаво ҳароратининг кескин тушиб кетиши, ёғингарчиликларнинг кучайиши, кучли шамолларнинг юзага келиши тўғрисида огоҳлантириш бериб ўтилган.\nБиз фавқулодда вазиятлар вазирлигининг доимий ва тўхтовсиз равишда табиий офат ва бошқа хавф юзасидан огоҳлантириш бериб боришини биламиз. Аммо, Наманганда сел келган куни оби-ҳаво маълумоти ёғингарчиликнинг кучайишини кўрсатган бўлсада, вазирлик томонидан огоҳлантириш SMS хабарномалари жўнатилмаган.\nSMS хабарномаларни аҳоли ўқиши ва унга қанчалар амал қилиши иккиничи масала, лекин вазирликнинг вазифаси юқорида қайд этилганидек аҳолини хавфдан хабардор этиш ва олдини олишдан иборат эмасмиди?..\nКосонсойда ўша куни табиий офат рўй бергач, Фавқулодда вазиятлар вазирлигининг қутқарув – қидирув хизмати, миллий гвардия, ҳокимият вакиллари воқеа жойига етиб борган. Қутқариш ишлари учун 500 нафар ходим ва 45 та махсус техника ажратилган. Жалб этилган техника орасида вертолёт бўлмаган. Вазирлик матбуот котибининг сўзларига кўра, мутахассислар қандай техника ишлатишни вазиятдан келиб чиққан ҳолда жалб этади.\nШунингдек, Фавқулодда вазиятлар вазирлиги томонидан йил давомида қирғоқлар атрофларини тўсиш ва бошқа сел оқибатини юмшатувчи чоралар кўрилади.\nТег: Сел Наманган ўлим Болалар ўлими\nДунё тажрибаси бизга нима кераги бор юкорирокда чегара бор .чегарачилар хабар килса буларди .\nДам олиш масканлари барчаси ноконуний. аввал экологи бн МЧС хамкорлигида ёзма огохлантириш олиб борилар эди сойда чумилишни олдини олиш буйича. МЧС га пожарный кушилмаган эди энди чупон купайиб подага куп зарар етяпти мани фикрим хамма узини ишини килган макул пожарный сел нималигини каттан билсин


Абдулҳамид Чўлпон. Марҳум Тавфиқ Фикрат (1920) | www.ziyouz.uz\nБош саҳифа МатбуотЖадид матбуотиАбдулҳамид Чўлпон. Марҳум Тавфиқ Фикрат (1920)\nТавфиқ Фикрат «Рубоби шикаста»си ила қанча танилган бўлса, унинг ила қанча нафосат суювчиларни ўзига мафтун этган бўлса, «Тарихи қадим»и, у даҳшатли фарёди ила одамларнинг қалбинда буюк-буюк ўзгаришлар вужудга келтирмишдир. «Тарихи қадим» «Рубоби шикаста»дай эмасдир: «Рубоби шикаста» дунё кўрмишдир, матбаъда темирлар орасинда қисилмиш, қоғоз бетларинда неча минг нусха босилмишдир. Локин, «Тарихи қадим» маҳфийдир, қўлдан қўлга кўчирилуб, ёзилуб юргизиладурган нарсадир. У тарихнинг жиноятлари каби сирлидир, ҳар кимга «мана мен!» деб кўруна бермас. Уни босдириш мумкин бўлмади. У олий фикрлар бечора Шарқнинг кўҳна, чирик миясига сиғмади; забун, эзилган шарқлининг кенг қалбинда жой топа олмади; бир вақтлар. Умар Ҳайёмнинг энг аччиғ ва даҳшатли фикрларига майдон берган Шарқ муҳити, асорат ва қуллик остинда шу қадар эзилмишдирки, буни, бу қийматли асарни ўзига сиғдира олмади… Эҳтимол, энди Шарқнинг четлар султонидан қутулуб ҳақиқий инқилобга яқинлашуб келаётган вақтларида буюк шоирнинг улуғ фиклари дунё юзи(ни) кўрса…\nдеган, қонга, зулмга, жиноятга қарши кўпурган жони ила — бу жиноят уяси бўлган «эски дунё»да зўрға-зўрға тоқат қилуб чидаб турди. Охирда, у неча милиўн гуноҳсиз жонларни ютуб, кўб мамлакатларни вайрон қилуб келган «маданият уруши» (Оврупо муҳорабаси)дан сўнг чидай олмади; одамлар у ваҳший «ҳайвон»лар ичиндан чиқди. Истанбулнинг бир чекасида, бир жаъра гўшада 1—2 йил ёлғиз бошига дарвешлардай умр ўтказди. Охирда Оврупо «ўлум машинаси»нинг энг тезлаган ваҳшат оташининг энг қизиғон бир вақтида кетди тинч, роҳат дунёга кетди.\nМарҳум Тавфиқ Фикрат. — «Иштирокиюн» газетасининг 1920 йил 10 январь сонида босилган.\n«Рубоби шикаста» — шоирнинг 1899 йилда нашр қилинган шеърий тўплами.\n«Тарихи қадим» — шоирнинг фалсафий-ижтимоий қарашларини ифодаловчи достони.\nТасҳир — сеҳрламоқ, бўйсундирмоқ.\n«Маданият уруши» — биз Биринчи жаҳон уруши деб атайдиган уруш Туркистонда чиққан газеталарда «Европа муҳорабаси» деб юритилган. Чўлпон «маданият уруши» дея урушни қўзғаган «маданиятлилар»га аччиқ киноя қилади.\n«Ўлим машинасининг энг тезлаган» вақти — Биринчи жаҳон уруши авж палласига кирган вақт, образли ифода. Тавфиқ Фикрат уруш айни қизиган 1915 йилда вафот этган.\n← Аввалги Аввалги Абдулҳамид Чўлпон. Икки йўқотиш (1920)\nКейинги → Кейинги: Абдулҳамид Чўлпон. «Узун қулоқ бобо» тўғрисида (1923)


Тошкентда 500 кишининг хорижга чиқиши тақиқланди\nНаманганда одам савдогарига ҳукм ўқилди. Самарқанддаги ёқилғи қуйиш шаҳобчасидан 14 минг тонна ҳужжатсиз дизел топилди. Фарғонада 88 ёшли “фронтовик” Жўра бобонинг урушда қатнашгани шубҳа остида қолди. Жорий ҳафта матбуот нашрлари шу каби воқеалар ҳақида хабар берди.\nФирибгар даллол ғойиб бўлди\nУй-жой олди-сотдисида одамларни чув туширган Тошкентдаги “Долорис бизнес” фирмаси раҳбари Гулбаҳор Аввалбоева қочиб кетди (“Адолат кўзгуси” 11 октябр). Аввалбоева ўзига тегишли бўлмаган уйларни кўрсатиб, фуқаролар Т.Ғаниевдан – 10 минг доллар, О.Ғиёсовдан – 15 минг доллар олган ва пулни ўз эҳтиёжи учун ишлатиб юборган. Мирзо Улуғбек тумани прокурори Абдуқаҳҳор Тўхтабоевга кўра, Аввалбоевага жиноятда ёрдам берган Лазокат Яшнаровага 3 йил шартли жазо тайинланган, зарарнинг муайян қисмини қоплаш юклатилган.\nНоқонуний дизел қаерда пайдо бўлди?\nСамарқанд вилояти Каттақўрғон шаҳридаги “Граниксгазсервис” масъулияти чекланган жамиятига тегишли автомобилларга ёқилғи қуйиш шахобчасидан 14 минг 430 литр ҳужжатсиз дизел топилган. “Куч – адолатда” газетаси маълум қилишича, бош оператор С.Жўрақулов ва бош ҳисобчи Ш.Шерматов, шунингдек, 76 миллион сўмлик – 54420 тонна бензинни ноқонуний сотиб олишда айбланган. Жиноят ишлари бўйича Каттақўрғон шаҳар суди раиси Одил Маннатовга кўра, Жиноят кодексининг 189 ва 190-моддаларида айбланган бош оператор ва бош ҳисобчига энг кам ойлик иш ҳақининг 150 баравари миқдорида жарима солинган.\n“Суд қарорини бажармаган четга чиқмайди”\nТошкент шаҳар Олмазор туманида суд ижрочилари томонидан 500 дан ортиқ қарздорнинг мамлакатдан четга чиқиши вақтинча чекланди (“Инсон ва қонун”, 9 октябр). Туман суд ижрочилари департаменти вакили Нодир Худойназаровга кўра, суд қарорларини бажаришдан бўйин товлаган 14 фуқаро четга чиқаётган пайтда ушлаб қолинган.\n“Ички ишлар органларининг хорижга чиқиш, келиш ва фуқароликни расмийлаштириш бўлими ҳамда Давлат чегараларини қўриқлаш органлари суд ёки суд ижрочиси томонидан қарздорнинг чиқиш ҳуқуқларини вақтинча чеклаш олиб ташланмагунга қадар, қарздорнинг Ўзбекистон Республикасидан чиқишига йўл қўймасликка мажбурдирлар”, деб ёзади суд департаменти расмийси.\nТошкент мактабига бориш учун вақтинча прописка кифоя…ми?\nТошкентдаги мактабларда вақтинчалик пропискага эга ота-оналарнинг фарзандларини қабул қилмаслик ҳолати кузатилмоқда (“Даракчи” 11 октябр). “Фарзандларим Тошкент шаҳрида яшайди. Пойтахтда доимий рўйхатдан ўтмаган, лекин вақтинчалик рухсатномаси бор. Набираларимни шаҳардаги умумий ўрта таълим мактабига ўқишга бермоқчи бўлишганида, мактаб маъмурияти уларни рад этибди” дейди самарқандлик фуқаро. Халқ таълими вазирлиги расмийси эса газета орқали “Мактабгача тарбия муассасалари ва мактабларга қабул қилиш учун вақтинчалик рўйхатдан ўтганлик ҳақидаги ҳужжат етарли” дея жавоб беради.\n“Фарзандимни бир йилдан буён боғчага жойлаштира олмаяпман. Шаҳардаги иккита МТМдан рад жавобини олдим. Фарзандим болаликдан ногирон бўлгани сабаб, боғчага ҳужжат тайёрлашдан аввал тиббий комиссиядан ўтганимизда, махсус логопед боғчага тавсия қилишган. Лекин бу ерда фарзандингизни оддий боғчага берсангиз бўлади, деб ҳужжатларимни қабул қилишмади” дейди тошкентлик З.Боймуротова.\n“Фарзандларимизни мактабгача тарбия муассасасига топширмоқчи бўлсак, аввалдан боғча таъмири, хонага гуллар, канцелярия ашёлари ва бошқа бир қатор нарсаларга пул талаб қилишади” дейди Андижон вилояти Харабек қишлоғидан “Даракчи” газетасига мурожаат этган фуқаро.\nЖўра бобо сохта “фронтовик”ликда айбланди\nФарғона вилояти Бағдод туманилик 88 ёшли уруш қатнашчиси Жўра Болтабоев ёлғончиликда айбланди (“Ҳуррият” 10 октябр). Шу тумандаги “Соҳибтранс” фирмаси раҳбари ўринбосари Мақсуд Холматов ички ишлар идорасига шикоят ёзиб, Жўра Болтабоевнинг Иккинчи жаҳон урушида қатнашгани ёлғон экани, медаллар ҳам сохта эканини иддао қилган. Текширувларда мўйсафиднинг урушда қатнашгани ҳужжатлар орқали исботланган. Пировардида, Холматов туҳмат учун Маъмурий жавобгарлик тўғрисидаги кодекснинг 40-моддасига асосан 314 минг сўм жаримага тортилди. Уруш фахрийси ҳақида танқидий мақола чиқарган “Карвон қўнғироғи” газетаси ҳам раддия чоп этган.\nОдам савдогари 3 йилга қамалди\nНаманганлик Закриё Тўрахўжаев одам савдоси жинояти содир этгани учун 3 йилга озодликдан маҳрум этилди (“Диёнат” 11 октябр). Республика бош прокуратураси бошқарма прокурори Н.Райимовга кўра, Тўрахўжаев тўрт танишини ғишт заводида “маоши зўр” иш бор дея алдаб, Қозоғистоннинг Жамбул вилоятига олиб борган ва Олег исмли шахсга сотиб юборган. Паспорти олиб қўйилган ўзбекистонликлар Жамбулдан қочиб, икки ҳафта деганда Наманганга етиб келишган.\nХазон ёқиш кўпаймоқда\nКуз фаслида ҳар йилгидек кўчаларда хазон ёқиш ҳолатлари кўпаймоқда, бу эса аҳоли саломатлигига жиддий хавф солмоқда (“Оила даврасида” 11 октябр). “Бир тонна хазон ёқилганда атмосфера ҳавосига 30 килограммгача углерод оксиди тарқалади. Ушбу заҳарли модда инсон ҳаётига хавф солувчи кўплаб касалликларнинг онасидир” дейди Ўзбекистон экологик ҳаракати вакили Анастасия Маршалкина.\n“Айни пайтда бу ўпка саратони, бронхиал астма каби хавфли касалликларни келтириб чиқаради. Энг ачинарлиси, хазон ёқилиши жараёнида ажраладиган заҳарли моддалар наслга ҳам ўз таъсирини ўтказади, нохуш мутациялар юз бериши мумкин. Бундан айниқса, болалар, юрак қон-томир, нафас олиш йўллари хасталикларига чалинган ҳамда аллергияси бор кишилар кўп азият чекади” дейди Тошкент Tиббиёт академияси доценти Дилфуза Акбарова.


Тарбия ҳақида — У ким, бу нима — QOMUS.INFO\nQOMUS.INFO > Т ҳарфи > ТАРБИЯ\nТАРБИЯ — шахсда муайян жисмоний, руҳий, ахлоқий, маънавий сифатларни шакллантиришга каратилган амалий педагогик жараён; инсоннинг жамиятда яшаши учун зарур бўлган хусусиятларга эга бўлишини таъминлаш йўлида кўриладиган чортадбирлар йигиндиси. Тарбия инсоннинг инсонлигини таъминлайдиган энг қад. ва абадий қадриятдир. Тарбия сиз алоҳида одам ҳам, кишилик жамияти ҳам мавжуд бўла олмайди. Чунки одам ва жамиятнинг мавжудлигини таъминлайдиган қадриятлар Тарбия туфайлигина бир авлоддан бошқасига ўтади.\nПедагогик адабиётларда «Тарбия» атамаси кенг ва тор маъноларда ишлатилади. Кенг маънода Тарбия инсон шахсини шакллантиришга, унинг жамият ишлаб чиқариш. и ва ижтимоий, маданий, маърифий ҳаётида фаол иштирокини таъминлашга каратилган барча таъсирлар, тадбирлар, ҳаракатлар, интилишлар йигиндисини англатади. Бундай тушунишда Тарбия фақат оила, мактаб, болалар ва ёшлар ташкилотларида олиб бориладиган тарбиявий ишларни эмас, балки бутун ижтимоий тузум, унинг етакчи гоялари, адабиёт, санъат, кино, радио, телевидение ва б. ни ҳам ўз ичига олади. Шунингдек, кенг маънодаги Тарбия тушунчаси ичига таълим ва маълумот олиш ҳам киради.\nТор маънода Тарбия шахснинг жисмоний ривожи, дунёқараши, маънавийахлоқий қиёфаси, эстетик диди ўстирилишига йўналтирилган педагогик фаолиятни англатади. Буни оила ва тарбиявий муассасалар ҳамда жамоат ташкилотлари амалга оширади. Таълим ва маълумот олиш тор маънодаги Тарбия ичига кирмайди. Лекин ҳар қандай Тарбия таълим билан чамбарчас боғлиқ ҳолдагина мавжуд бўлади. Чунки таълим ва маълумот олиш жараёнида шахснинг факат билими кўпайибгина қолмай, балки ахлоқиймаънавий сифатлари қарор топиши ҳам тезлашади.\nТарбия ҳар қандай жамият ва ҳар қандай мамлакат ҳаётида ҳал қилувчи аҳамият касб этади. Ёш авлоднинг, умуман, жамият аъзоларининг Тарбияси билан етарлича шуғулланмаган мамлакат турғунлик ва инқирозга маҳкумдир. Негаки, ўсиши ва ривожланиши учун ҳар қандай жамиятда ҳам моддий ва маънавий бойликлар ишлаб чиқариш. тўхтовсиз равишда юксалиб бориши лозим. Бунинг учун ёш авлод моддий ва маънавий бойликлар етиштиришни аждодлари даражасида, улардан ҳам яхшироқ ишлаб чиқара билишлари керак. Ёш авлодда ана шундай моддий ва маънавий қобилиятларни шакллантира билиш учун эса, жамият узлуксиз равишда самарали фаолият кўрсатадиган тарбиявий интлар тизимига эга бўлиши лозим.\nТарбия жамият тараққиётининг турли даврларида турлича изохдаб келинган. Шўро замонида ҳукмрон коммунистик мафкура Т. га синфий ва партиявий ҳодиса сифатида ёндашишни талаб этган. Шунинг учун ҳам синфий жамиятда Тарбия фақат синфий хусусиятга эга бўлади ва турли синфларнинг Тарбияси бир-бирига қарамақарши туради деган қараш қарор топган. Ҳолбуки, дунё илми, айниқса, Шарқ тарбияшунослиги ва ўзбек халқ пед. си тажрибаси Тарбиянинг синфий кўринишга эга эмаслигини исбот этди. Шунингдек, коммунистик мафкура тазйики туфайли Тарбияда ижтимоий муассасаларнинг ўрнига ортиқча баҳо берилди, бу жараёнда ирсий ва биологик хусусиятлар деярли хисобга олинмади.\nШўролар пед. сида Тарбия оркали хар кандай одамни истаган ижтимоий киёфага солиш мумкин деган караш ҳукмрон бўлганлиги учун ҳам унинг шахсни шакллантиришдаги ўрнига ошиқча баҳо берилди. Тарбияланувчи шахсининг Тарбияга берилиш ёки берилмаслик хусусиятларининг ҳисобга олинмаслиги тарбиявий тадбирларга махлиё бўлишдек педагогик хатоликка олиб келди. Бунинг натижасида Тарбия мақсадсиз бўлиб қолди, тарбияланувчиларга алоҳида шахс сифатида эмас, исталган ижтимоий йўналишга солиниши мумкин бўлган қиёфасиз туда, оломон тарзида қараш карор топди, Бу ҳол Т. нинг самарасизлигига олиб келди. Чунки Тарбиянинг асосий объекта бўлмиш шахс ва унинг ўзига хослик жиҳатлари унутилган эди. Шўро педагогик тизимидаги камчиликларнинг илдизи, асосан, мана шу ёндашув тарзига бориб такалади.\nЎзбекистон мустақилликка эришгач, Тарбия ва унга боғлиқжараёнларга янги ҳамда соғлом педагогик тафаккурга таянган ҳолда ёндашув қарор топа бошлади. Уни изоҳлашда ғайриилмий синфийпартиявий ёндашувдан воз кечилди. Тарбиянинг миллийлигига алоҳида эътибор каратилмоқда. Бунинг учун халқ пед. си бойликлари, ўзбек мутафаккирларининг педагогик қарашлари синчковлик билан ўрганилаётир. Натижада, Ўзбекистон пед. фани ва амалиётида оила Тарбия сининг ҳам, ижтимоий Тарбиянинг ҳам ўзига хос ўрни борлиги тан олина бошланди. Шунингдек, Тарбияда ирсий ва биологик омиллар ҳам ҳисобга олинадиган бўлди. Айни вақтда, шахснинг шаклланишида Тарбиянинг ўрнига керагидан ортиқ баҳо бериш ҳам барҳам топди. Бу ҳол Тарбияга дойр ҳодиса ва ҳолатларни тўғри изоҳлаш, тарбиявий тадбирлар тизимини тўғри тайин этиш имконини берди.\nNext PostТАРИХИЙ ЖАНР


13 май 2021, Тошкент вақти: 18:21\nЎзбекистон президенти Ислом Каримов Бразилия президенти Луис Инасиу Лула да Силва тимсолида ўзига янги ҳамкор топган кўринади.\nЎзбекистон президенти Ислом Каримовнинг Бразилияга сафаридан кўзлаган асл мақсадининг бир чети очилгандай бўлди.\nМинтақаю Ўзбекистон таҳлилчилари икки қитъада жойлашган бу икки давлатнинг қандай умумий манфаатлари борлиги ҳақида бир тўхтамга келолмай турган бир паллада “ЎзА” ахборот агентлиги сафар чоғида имзоланган ҳужжатлар ҳақида каттагина мақола чоп этди.\nМақолада келтирилишича, Ўзбекистон Бразилияни Марказий Осиё ҳамда МДҲ давлатлари билан боғловчи асосий ҳамкор бўлиш ниятида ва бунинг учун Жанубий Корея кўмагида Навоийда ташкил қилинаётган халқаро таъминот юклари базасидан фойдаланилади.\nБу ҳақда “ЎзА” агентлиги қуйидагиларни ёзган:\n“Ўзбекистон Бразилия учун нафақат Марказий Осиё, балки МДҲнинг кўплаб мамлакатлари учун ҳам кўприк вазифасини ўташи мумкин. Навоий шаҳридаги қитъалараро интермодал логистика маркази бунга яхши мисол бўла олади.\nМаълумки, МДҲда ягона бўлган мазкур марказ Жанубий Корея республикаси билан ҳамкорликда барпо этилмоқда. Жанубий Корея эса Ўзбекистоннинг ҳам, Бразилиянинг ҳам стратегик шеригидир.\nБу жиҳатдан қараганда, шу йилнинг май ойи бошида Тошкентда Ўзбекистон-Корея саммити бўлиб ўтгани ва энди Бразилияда Ўзбекистон-Бразилия саммити бўлаётганида мантиқий боғлиқлик бор”, деб ёзади “ЎзА” агентлиги ва шу билан гўёки таҳлилчиларнинг "Ўзбекистон раҳбари Бразилияга нега борди?" деган саволига ойдинлик киритгандай бўлади.\n“ЎзА” хабарига кўра, Бразилия президенти Луис Инасиу Лула да Силва Ўзбекистонни "Марказий Осиёдаги етакчи давлат ҳамда ишончли ҳамкор", деб билишини таъкидлаган.\n"Бу одатдаги сиёсий пафосми ёхуд бунинг ортида жиддий ҳамкорлик режалари борми?" деган савол билан ўзбекистонлик сиёсий таҳлилчи Камолиддин Раббимовни суҳбатга тортдик.\nКамолиддин Раббимов: Умуман, Бразилия-Ўзбекистон муносабатларининг оëққа туришига қисқача тўхталиб ўтсак. Бразилия билан Ўзбекистон бир-биридан узоқ масофада жойлашган давлатлар.\nҲозир Бразилия тўртта қудратли давлатдан биттаси. Рус тилида “БРИК” дейишади. Булар Бразилия¸ Россия¸ Ҳиндистон ва Хитой. Уларнинг потенциали 15-20 йилдан сўнг катта еттилик ичида бўлади. Мана шундай прогнозлар бор.\nБразилиянинг ялпи ички маҳсулоти Россияникидан беш-олти маротаба кўп бўлаяпти. Шунинг учун Бразилия Марказий Осиëга қизиқиш билдириш даражасига келди.\nБу Ўзбекистон учун бир қанча манфаатларни ўзида ифодалайди. Бразилия Ўзбекистон учун янги давлат¸ янги минтақа ва янги бир йўналиш.\nКаримов Марказий Осиëдан давлат ташрифи билан Бразилияга борган биринчи шахс бўлди дейишимиз мумкин. Логистика марказига келадиган бўлсак¸ бу Ўзбекистон манфаатларига мос бўлган бир ғоя. Бу ғоянинг эффективлиги борасида бирор нарса дейиш қийин. Лекин унда Жанубий Кореянинг иштирок этаëтганлиги умид бағишлайди.\nОзодлик: Келинг¸ интермодал логистика маркази деган терминнинг ўзига ва бунинг ортида кўзда тутилган мазмунга кенгроқ тўхталсак. Нима ўзи бу? Ўзбекистон шароитида қандай вазифани бажаради бу?\nКамолиддин Раббимов: Умуман олганда¸ ҳозирги пайтда асосан транспорт воситаларини бошқариш¸ молиявий оқимларни бошқариш¸ уларни тартиб-интизомга солиш¸ уларни имкон қадар камчиқим қилиш ва кўпроқ даромад олишни мақсад қилган ҳолда моделлаштириш.\nМана шундай марказлар кўпгина давлатларда бор. Навоийдаги логистика маркази оммавий ахборот воситаларида “Постсовет ҳудуд билан Бразилияни боғлайдиган марказ бўлади”, деб айтилаяпти. Агар шундай бўладиган бўлса¸ бу яхши бўларди.\nОзодлик: Шу инобатга олинадиган бўлса¸ бу Бразилия-Ўзбекистон-Жанубий Кореянинг анча жиддий ҳамкорлигига ўхшайди. Бразилия бошқа қитъада бўлса¸ бу қандай амалга ошиши мумкин?\n- Ўзбекистон билан Бразилия муносабатлари эндигина шаклланаяпти. Лекин собиқ иттифоқ ҳудудида бўладиган бўлса¸ Россия билан Бразилиянинг муносабатлари анчагина яхши.\nБундай лойиҳаларда¸ менинг тушунишимча¸ Бразилия ўзининг сармоялари билан иштирок этади. Умуман олганда, Бразилия ўша логистика маркази орқали Марказий Осиëни пайпаслаб кўрмоқчи.\nЎзбекистон ҳозир инвестиция излаяпти. Бразилия потенциал инвестор. Менинг назаримда¸ бу ўзаро муносабатларнинг бошланиши, холос¸ дейди таҳлилчи Камолиддин Раббимов.\nЭслатамиз, "Ўзбекистон ҳаво йўллари" миллий авиакомпанияси 2008 йилнинг ноябр ойида Навоий халқаро аэропорти бошқарувини Кореянинг "Korean Air" авиакомпаниясига бериш ва бу аэропорт негизида халқаро интермодал логистика маркази, яъни халқаро таъминот юклари базасини ташкил этиш тўғрисида келишувга эришган.\nКорея президентининг Ўзбекистонга ташрифи чоғида бу ҳақда тўхталган президент Каримов бу марказдан умиди катта эканини урғулаган эди. Эндиликда Каримов шу умиди билан боғлиқ режаларни амалга оширишга – янги ҳамкорлар топишга киришган кўринади. Бу ҳамкорлар ўзбек расмийларидан мамлакатда демократик тамойилларга ва инсон ҳуқуқларига риоя қилиш каби сиёсий талаблар қўйиш даъвосидан қанча йироқ бўлса, шунча яхши. Кузатувчилар фикрича, Бразилия расмийлари Каримов учун худди шундай ҳамкор бўлиши эҳтимоли бор.


Насиб бўлса келар Ҳинду Ямандан… « Ўзбекистон Халқ Ҳаракати\nНасиб бўлса келар Ҳинду Ямандан…\n01 June 2017 - 8:00\nКўҳна Самарқанд шаҳридан узоқ сафарга чиққан савдогар туяларнинг бирида эгар жабдуқ йўқлигини сезиб, биринчи учраган ҳунармадчилик дўконига кирди. Дўкон эгаси намоз ўқиш учун масжидга чиқиб кетган, ўрнига шогирдини қолдирган эди.\n— Келинг амаки, — деди шогирд.\n— Менга зудлик билан эгар керак.\n— Ҳозир йўқ эди. Агар буюртма берсангиз, 3-4 кунда тайёрлаб берамиз.\n— Нималар деяпсан, ўғлим? Мен бугун йўлга чиқаман. Туяларимдан бирининг усти бўш. Дарҳол эгар қўйишим керак, туя бўш кетмасин.\n— Лекин амаки, ҳозир эгар йўқ-да, қаердан оламан?\n— Кўрмаяпсанми? Карвон йўлга шайланган. Бироздан сўнг карвонбошининг қўнғироғини эшитасан. Қани дўконингни яхшироқ қара-чи, биронта эгар топилиб қолар.\nШогирд у ер бу ерга қарагандай бўлди-ю, бирдан кўзи йиллар бўйи шифтда осиғлиқ турган эски эгарга тушди.\n— Буни қаранг, амаки. Шу эски эгар, бир неча йиллардан бери шифтда осиғлиқ туради. На унга биров харидор бўлди, на биз уни сотишга қўйдик. Мадомики, сизга жуда зарур бўлса, 40 танга бериб, шуни олақолинг.\nСавдогар эгарнинг янги-ескилигини ажратадиган вазиятда эмасди. 40 танга бериб эгарни олиб, карвон томон югуриб кетди. Шогирд эски эгарни 40 тангага сотганидан жуда хурсанд эди. Устага бу омадли савдони айтса, ким билади, қанчалар хурсанд бўларкин?!\nБироздан сўнг уста дўконга қайтди. Салом аликдан сўнг шогирд:\n— Сизга бир хушхабарим бор уста — деди.\n— Айтчи қани, нима экан?\n— Шифтда осиғлиқ турадиган эски эгар бор эди-ку. . .\nУстанинг кўзи дарҳол шифтга қадалди, эгар жойида йўқ. Ранги оқариб, нафаси ичига тушиб қолди. Тиззалари қалтирай бошлади. Лаблари эса секин пичирлаб:\n— Айт, нима бўлди, у эгарга?\n— Бир савдогар келиб, зудлик билан эгар кераклигини айтди. Ҳозир эгар йўқ десам ҳам, қўярда қўймай, топиб бер, деди. Шу эски эгарга кўзи тушиб, бу ишга ярамайди дейишимга қулоқ солмай 40 танга бериб, олиб кетди.\nУста турган жойида чўккалаб қолди. Чунки у эгарда устанинг пул ташлайдиган халтачаси бор эди. Йиллар бўйи рўзғоридан орттирганини шу халтачада сақларди.\n— Шунақа дегин, 40 йил тўплаганим 40 тангага кетибди-да!\nШогирд воқеликнинг ҳақиқатини билиб, қилган ишидан жуда пушаймон бўлди. Йиғлаб, оҳ-воҳ қилди. Уста ақлли, олийжаноб киши бўлиб:\n— Болам, бунчалар ўзингни қийнама! Насиб бўлса келар Ҳинду Ямандан, буюрмаса нима келади қўлдан, — деб тасалли берди.\nОрадан анча вақт ўтди. Салқин кунларнинг бири, тушлик пайти эди. Дўкон эшигида бир одам турарди. Бу ўша, эски эгарни 40 тангага олган савдогар бўлиб, қўлида ўша эгар турарди.\n— Мен 6 ой аввал, шу дўкондан манави эгарни олгандим. Йўлда ўйлаб қолдим. Менга буни сотган шогирднинг устаси бу савдодан рози бўлдимикан? Мен шошилтирганим учун устасидан сўрашга ҳам имкони бўлмаганди. Устаси норози бўлган бўлса, шогирдини жазоламадимикин, деган ўй менга тинчлик бермади. Мана эгарингиз, қайтиб олинг. Менга бошқа ясаб беринг!\nУста ва шогирд бир-бирларига тикилиб қолдилар. Айни вақтда кўнгилларидан бир хил гап ўтарди:\n“Насиб бўлса келар Ҳинду Ямандан. . . ”